Soft Skills za kompanije (Paket 4): Dilema trening – IPH\nOva obuka je namenjena profesionalnim menadžerima ali i svakom ko se neposredno ili posredno bavi pitanjima u vezi sa upravljanjem ljudima/konfliktima/korporativnim problemima. Poznavanje dilema–treninga će unaprediti veštine zaposlenih sa upravljačkim dužnostima u nizu praktičnih delatnosti koje su ključne za uspešan menadžment, uključujući razrešavanje konflikata, regrutovanje, definisanje problema, postavljanje procedura za donošenje odluka i nadzor nad njihovim sprovođenjem.\nPrincipi dilema treninga\nDilema–trening je najsloženija i danas najrasprostranjenija metoda korporativnog rešavanja konflikata u domenu ljudskih resursa koja je zvanična metodologija u Ujedinjenim nacijama, Evropskoj komisiji, i velikom broju javnih institucija u evropskim zemljama, kao i stotinama najuspešnijih korporacija. Dilema trening je evropski standard u vrhunskom upravljanju ljudskim resursima.\nOsnivač dilema treninga je Henk van Lujk, jedan od najuticajnijih nordijskih korporativnih konsultanata, a metoda je nastala kao postupak od sedam faza rešavanjia problema. Svaka faza podrazumeva različite verzije formulisanja problema, i učesnici mogu da prate kako različite formulacije korporativnog problema dovode do različitih ishoda za kompaniju, primenom istih sedam koraka. Obuka u Dilema treningu je relativno složena, zahteva celodnevni program, ali je velika prednost te obuke u tome što osposobljava polaznike ne samo da primenjuju dilema trening, nego i da druge obuče u istoj metodologiji.\nProgram obuke za Srbiju i zemlje regiona je interaktivni program (izlaganja, diskusiju i radioničarski rad) u trajanju od 5h, sa sledećom tematskim i strukturnim fokusom:\nOsposobljavanje za korišćenje upotrebe Dilema–trening, 1h30 min.\nPraktično vežbanje upotrebe Dilema–trening (studija slučaja klijenta), 1h30 min.\nMinimalan broj učesnika je 8, a maksimalan 24.\nUčesnici će biti sertifikovani za konsalting o Dilema treningu unutar sopstvene kompanije na period od 2 godine.


POČELO JE: Prvi protest u vanrednom stanju u Srbiji (VIDEO) - Naša Borba\nPOČELO JE: Prvi protest u vanrednom stanju u Srbiji (VIDEO)\nPredsednik Opštine Stari grad Marko Bastać u pratnji još desetak ljudi je otišao u Centar za socijalni rad u Beogradu, sa namerom da od direktorke Zorice Pavlović dobije odgovor gde su paketi pomoći za penzionere sa Starog grada sa primanjima ispod 30.000 dinara.\nPre šest dana saopšteno je da je u Beogradu počela podela paketa pomoći za penzionere čija su mesečna primanja ispod 30.000 dinara. Marko Bastać, predsednik Opštine Stari grad, međutim, navodi da se toj opštini javilo 500 ljudi, koji ispunjavaju uslove, a nisu dobili paket.\n“Nije to problem samo Opštine Stari grad, već i drugih. Niko neće da nam odgovori ko deli te pakete i po kojim spiskovima, kao što se prave blesavi kada ih pitamo zašto paket nisu podeljeni”, naveo je Bastać.\nOn je rekao da danima pokušava da dođe do direktorke Centra za socijalni rad Beograd Zorice Pavlović, ali da službenici Centra navode da je van zgrade i da mu spuštaju slušalicu.\nNi danas Bastać nije uspeo da razgovara sa Pavlovićevom, a u Centru su mu rekli da u vreme ove krize direktorka ne prima stranke i klijente, te da zakaže telefonski sastanak.\n“Zanima me šta se dešavalo prethodnih 10 dana kada sam zvao i kada su mi zaposleni spuštali slušalicu. Dirketorka ovog centra će krivično odgovarati, jer je svoj posao stavila u službu SNS. Imamo dokaze da spiskovi penzionera i paketi nisu poslati u Opštinu Stari grad, već su završili u opštinskom odboru SNS”, rekao je Bastać.\nPrethodni tekstPOTVRĐENO: Evo kada kreće isplata minimalaca od 30.022 dinara\nSledeći tekstVEST KOJU BOTOVI BLOKIRAJU: Prvi protest u vanrednom stanju u Srbiji (VIDEO)


Rusi pooštrili kazne za sve građane koji prenesu bilo kakvu zvaničnu informaciju strancima | WebTribune\nHome U FOKUSU Rusi pooštrili kazne za sve građane koji prenesu bilo kakvu zvaničnu informaciju strancima\nČlanovi ruskog Komiteta za imovinska pitanja u parlamentu su predložili nacrt zakona koji će zabraniti ruskim javnim službenicima, preduzećima i običnim građanima da prenose zvanične informacije drugim državama, stranim grupama ili međunarodnim organizacijama.\nZabrana se neće odnositi na informacije koje su već objavljene ili na slučajeve kada dopisnici zatraže i dobiju dozvolu za širenje informacija od ruske vlasti.\nU svim drugim slučajevima, prenos informacija „stranim zvaničnim organima i organizacijama koji imaju funkcije kontrole, nadgledanja i upravljanja“ će se kažnjavati sumom do 100.000 rubalja (oko 1.400 evra) za obične građane i sumom do 10 miliona rubalja (oko 140.000 evra) za registrovana pravna lica.\nU nacrtu se takođe navodi da će detaljnu proceduru o zahtevanju i odobravanju dozvole za širenje informacija razviti ruska vlada.\nUz nacrt stoji napomena da inostrane nacije, pre svega SAD, često krše međunarodne sporazume i šalju zahteve za informacije van zvaničnih diplomatskih kanala i sudskih organa. Strana koja dobija takav zahtev uopšte nije u obavezi da ga ispoštuje.\nUkoliko se novi nacrt odobri, doći će do bolje zaštite informacija od drugih država i međunarodnih organizacija, a kao rezultat će doći do povećanja nivoa zaštite ruskih nacionalnih interesa, tvrde podržavaoci nacrta.\nRuske vlasti u proteklih par godina čine postepene korake ka zaštiti nacionalnih interesa države od stranih intervencija. Tako je 2012. godine odobren „Zakon o stranim agentima“, kojim su sve nevladine organizacije, koje se finansiraju iz inostranstva ili koje su bar delom uključene u političke aktivnosti, obavezne da se registruju kao strani agenti inače će biti novčano kažnjene.\nOvaj zakon je proširen u novembru prošle godine, kada je ruskim političkim partijama zabranjeno da primaju finansije ili sklapaju poslovne dogovore sa nevladinim organizacijama koje imaju status „stranog agenta“.\nPredsednik Putin je u maju 2015. godine potpisao zakon o zabrani aktivnosti stranih grupa koje predstavljaju pretnju po nacionalnu bezbednost ili sposobnost odbrane, koji je poznat kao „Zakon o nepoželjnim stranim grupama“.\nPrema tom zakonu, kada se organizacija označi kao nepoželjna, sva njena sredstva u Rusiji se zamrzavaju, njene kancelarije se zatvaraju i širenje njenog informativnog materijala se zabranjuje. Lideri i članovi grupa koje odbiju da ispoštuju zabranu mogu dobiti i do 6 godina zatvora.\nSvi ovi zakoni su očigledno usmereni na odbranu od američkih metoda subverzije preko nevladinih organizacija.\nToni Kartaluči: Počinje invazija SAD na Siriju\nJugoslav Petrušić otkriva: Ramuš Haradinaj je iscenirao sopstveno hapšenje u Francuskoj, evo zašto – VIDEO


Problem za Zvezdu pred "večiti derbi" - Sportske.net\nProblem za Zvezdu pred "večiti derbi"\nŠef stručnog štaba fudbalskog kluba Crvena zvezda Miodrag Božović našao se u problemu uoči "večitog derbija" pošto se već viđeni starter Srđan Plavšić povredio na jednom od poslednjih treninga u Termama Čatež.\nApel pred derbi - NE DAJTE karte redarima!SL: DERBI, pa sve ostalo!"Rajko" ima samo jednu želju!Vučelića nasmejale Terzićeve 'izmišljotine'Terzić otkrio tajnu - Zbog ovoga će Zvezda da bude šampion?\nMini pripreme u Sloveniji za fudbalere Crvene zvezde nisu okončane na željeni način pošto je dobro raspoloženje pokvarila vest o povredi Srđana Plavišića.\nMomak koji je bio viđen kao starter za predstojeći 149. "večiti derbi" doživeo je povredu zgloba čime je njegov nastup u duelu sa Partizanom doveden u pitanje.\nKrilni fudbaler koji je u završnici prelaznog roka stigao na stadion "Rajko Mitić" u četvrtak nije radio sa ekipom a po povratku u Beograd očekuju ga dodatni pregledi kako bi bila utvrđena težina zadobijene povrede.\nBude li bio prinuđen da propusti "večiti derbi", Srđana Plavšića će u prvom timu najverovatnije odmeniti Izraelac Idan Vered koji je na pripremama pao u drugi plan jer je Miodarg Božović forsirao povratnika u Zvezdu Slaboljuba Srnića.\nUkoliko Luis Ibanjez bude bio spreman za duel sa Partizanom a Srđan Plavšić ipak ostane van konkurencije za taj meč crveno-beli bi u subotu trebalo da nastupe u sledećem sastavu:\nPetković - Pavićević - Luković - Ibanjez\nGrujić - Donald\nSrnić - Katai - Vered


'POKRET NESVRSTANIH IMA VELIKU POLITIČKU SNAGU' Dačić uoči Samita: Ovo je odlična prilika za razgovor sa velikim brojem stranih zvaničnika - Afera\n– Osnivački samit na kojem je učestvovalo 25 zemalja održan je u Jugoslaviji. Večeras ću biti domaćin zvanične večere upravo na mestu gde je osnovan – u sadašnjoj Skupštini Srbije – rekao je Dačić za Pink.\nKako je naveo, iako je prošlo 60 godina, situacija se od tada nije mnogo promenila – svet je tada bio bipolaran – između Amerike i Rusije i bio je veliki broj zemalja koji su imali svoje probleme i nisu želeli da se svrstavaju ni na jednu stranu.\n– Ispostavilo se da je to novi put za zemlje koje su htele da sačuvaju političku nezavisnost u međunarodnim odnosima – podsetio je Dačić i istakao da je Tito imao veliki uticaj u tom procesu.\nMILO ODLAZI NA KOSOVO: "Legitimno je pravo Prištine da bude deo evropskih i evroatlantskih integraci...\nHLADNOĆA I MRAZ! Ne izlazite bez kišobrana – u toku dana SMENA OBLAKA I SUNCA\nBRNABIĆ: Ako se pogleda prethodnih 10 godina, nema dileme šta je pravi izbor!


Kriminal je ponovo udario! – Kantonalni odbor Demokratske fronte Sarajevo\nKriminal je ponovo udario!\nUbistvo policajca Adisa Šehovića i ranjavanje njegovog kolege Davora Vujnovića dok su izvršavali svoju profesionalnu družnost – zaštite građana i njihove imovine, dokaz je da se kriminal i kriminalci više ne plaše niti zakona niti onih koji ga sprovode, s obzirom na to da im je represivni sistem u Bosni i Hercegovini poslao takav signal.\nPozivamo sve strukture sigurnosti da učine maksimalni napor u privođenju i sankcionisanju počinilaca ovog užasnog zločina. Svi zajedno, moramo poslati poruku kriminalnim krugovima da se zločin i kriminal ne isplate, a učiniti maksimalni napor da represivnom aparatu damo ovlaštenja kojom će se jednostavnije i lakše obračunati sa kriminalom u Kantonu Sarajevo!\nKantonalni odbor Demokratske fronte izražava najdublje saučešće porodici ubijenog policajca i nadu u brzi oporavak njegovog ranjenog kolege.\nPolicajci su bili stub odbrane ovog grada u vrijeme opsade, i ostali stub odbrane građana u miru, ti hrabri ljudi koji svakodnevno rizikuju svoje živote kako bismo mi bili sigurniji trebaju našu društvenu, ljudsku i svaku drugu podršku!\nDF Kanton Sarajevo 26. Oktobra 2018. automafija, demokratska fronta kantona sarajevo, Policija, ubistvo policajcaNo Comments on Kriminal je ponovo udario!


„Naftogas“ saopštio uslove za rešavanje sporova s „Gaspromom“ - Sputnjik Srbija\n19:08 06.12.2019 (osveženo 19:21 06.12.2019) Preuzmite kraći link\nNakon pregovora predstavnika „Gasproma“ i „Naftogasa“ održanih u Beču, Vitrenko je na svojoj stranici na Fejsbuku napisao da će pod tim uslovima biti potpisan novi ugovor o tranzitu ruskog gasa kroz Ukrajinu.\n„Naftogas“ je spreman da odustane od novih tužbi i potraživanja, ukoliko bude bio zaključen dugoročni ugovor o tranzitu koji će pokrivati sve troškove Ukrajine.\nUkrajinska kompanija treba da dobije kompenzaciju za neispunjene obaveze „Gasproma“ iz važećih ugovora, dodao je Vitrenko i naveo da je Evropska komisija zatražila od obe strane da razmotre rešavanje sudskih sporova pošto „Gasprom“ to uključuje u paket pregovora o tranzitu.\n„Upravo smo to i učinili“, rekao je menadžer „Naftogasa“.\nPrema njegovim rečima, Kijev je sada spreman da se vrati trilateralnim pregovorima i da obavesti Evropsku komisiju da je ispunio njen zahtev.\n„Gasprom“ je za konstruktivan dijalog\n„Gasprom“ je saopštio da je direktor te kompanije Aleksej Miler o situaciji u vezi s tranzitom gasa kroz Ukrajinu razgovarao s predstavnikom nemačke vlade Georgom Grafom Valderzeom.\n„Gasprom“ od ukrajinske strane očekuje konstruktivan stav u vezi s kompleksom pitanja o saradnji u gasnoj sferi, uključujući ekonomsku održivost uslova tranzita ruskog gasa kroz teritoriju Ukrajine od 2020. godine.\nU saopštenju se dodaje da „Ukrajina nastavlja da implementira u nacionalno zakonodavstvo odredbe Trećeg ekonomskog paketa EU. Taj posao još nije završen i podrazumeva stvaranje sertifikovanog nezavisnog gasnog operatera“.\nDirektor "Gasproma" Aleksej Miler\nU decembru 2017. i februaru 2018. godine Stokholmski sud je doneo odluke u vezi sa sporovima „Gasproma“ i „Naftogasa“ o ugovorima o isporuci i tranzitu gasa, na osnovu kojih je, u krajnjem zbiru, „Gasprom“ trebalo da isplati ukrajinskoj kompaniji 2,56 milijardi dolara.\nRuski ministar energetike Aleksandar Novak rekao je ranije da je Moskva zainteresovana za rešavanje spornih pitanja.\n„Smatramo da pre svega treba da budu rešeni sudski procesi. To je ključno pitanje. Takođe, treba da budu stvoreni uslovi za tranzit gasa koji su konkurentni u odnosu na druge. U tom slučaju, naravno, tranzit će biti sačuvan, i mi ćemo imati mogućnost da koristimo gasno-transportni sistem Ukrajine“, rekao je Novak za ruski „Treći kanal“.\nNovak je dodao da u pregovorima o gasu učestvuju ruski „Gasprom“, ukrajinski „Naftogas“ i operater Gasno-transportnog sistema Ukrajine.


Izložene nove knjige sa Beogradskog sajma - RTV-KD Kozarska Dubica\nIzložene nove knjige sa Beogradskog sajma\nRadnici Narodne biblioteke Kozarska Dubica posjetili su ove godine 62. međunarodni beogradski sajam knjiga, koji je održan od 22. do 29. oktobra, a koji je bio u znaku 250 godina od rođenja Filipa Višnjića.\nOva posjeta urodila je novim naslovima koji su izloženi u prostoru Narodne biblioteke.\n„Izbor novih knjiga obavljen je prema željama korisnika ali i potrebama biblioteke , jer postoji mnogo naslova iz ranijeg perioda koje nismo mogli do sada nabaviti, tako da su u izboru uvrštene publikacije raznih izdavača i autora kao što su “Tajanstveni plamen kraljice Loane” Umberta Eka, Kingov “Kabinet smrti”i “Teorija zavere 4 – Nemilosrdni špijuni” Dejana Lučića“, kazala je Danijela Balaban , direktorica Narodne biblioteke.\nOna je dodala da su nabavljeni i naslovi “Zovem se mama 2” Jelice Greganović, “Holkroftov pakt” Roberta Ladlama, “Kako sam gajio blizance” Vanje Bulića, “Imate li Ršuma” Ljubivoja Ršumovića i Barbare Liming „Žaklina Buvije Kenedi Onazis: Neispričana priča”, ali i knjige Kreativnog centra iz edicije “Šta sve zna Ana” o saobraćaju, zdravom životu i mnoge druge.\n„Biblioteka je bogatija za 198 novih naslova za čiju kupovinu je izdvojeno 2.400 maraka, nabavljene su nove knjige za dječije odjeljenje , a novim naslovima će se na Informativno-pozajmnom odjeljenju za odrasle svakako obradovati i ljubitelji beletristike i bestselera,“ istakla je Balabanova.\nSve knjige su izložene u čitaonici Narodne biblioteke narednih deset dana a zainteresovani sugrađani mogu ih pogledati radnim danima od 8 do 20 časova.


Zgrada Pošte na Savskom trgu dobija NOVO (STARO) lice i novu NAMENU - BIZlife\nRadovi na rekonstrukciji Savskog trga se privode kraju, a grad je odlučio da zgrada Pošte, kod nekadašnje glavne železničke stanice, bude rekonstruisana i da joj se vrati autentičan izgled iz 1927. godine.\nZgrada Pošte teško je oštećena u bombardovanju tokom Drugog svetskog rata. Tokom obnove zgrada je zadržala postojeći skelet, ali je fasada potpuno promenjena.\n“Sada se kreće u fazu projektovanja, a sledeće godine biće izvođeni radovi. Idejno rešenje je uradio arhitekta Branislav Popović i on će učestvovati dalje u postupku projektovanja. Videćemo ko će dobiti posao za sve faze projekta i tada ćemo znati ukupnu cenu i rok trajanja radova”, kaže Marko Stojčić, glavni gradski urbanista.\nOno što je izvesno, u ovoj zgradi posle rekonstrukcije neće biti pošta. Još nije odlučeno da li će objekat biti namenjen kulturi ili komercijalnoj delatnosti.\n“Ne bih dao prednost nijednoj nameni. Ono što je moj lični stav je da bih voleo da to bude objekat kulture, ali ostaje da vidimo šta je to što kulturne institucije mogu da ponude kako bismo bili sigurni da će objekat biti u potpunosti iskorišćen”, smatra Stojčić.\nrekonstrukcija/savski trg/zgrada poste


IZVEŠTAJ SA KONFERENCIJE DRUŠTVA EKONOMISTA KRAGUJEVCA | Društvo ekonomista Kragujevac\nKljučne oblasti razvoja\nPristup novim tržištima\nObjavljeno mart 16, 2017 mart 16, 2017 dekrsweb_wordpressPostavljeno u Novosti\nU organizaciji Društva ekonomista Kragujevca, 03 februara 2017. godine, u hotelu Ženeva Lux u Kragujevcu, održana je prva Konferencija pod nazivom „Kako podstaći preduzetništvo u Srbiji“. Konferencija je okupila preko 200 učesnika iz realnog i finansijskog sektora ekonomije, kao i najznačajnije predstavnike privrednog okruženja kako regiona, tako i nacionalnih i međunarodnih institucija. Svoje učešće na konferenciji uzeli su ambasador Nemačke u Republici Srbiji Aksel Ditman, predsednik privredne komore Srbije Marko Čadež, predsednik Fiskalnog saveta Srbije prof. dr Pavle Petrović, potpredsednik Skupštine Srbije Veroljub Arsić, šef skupštinskog odbora za finansije Aleksandra Tomić, stručni saradnik Evropske banke za obnovu i razvoj (EBRD) za mala preduzeća Goran Radojević, v.d. direktora Privredne komore Srbije – RPK Kragujevac Predrag Lučić, gradonačelnik Kragujevca Radomir Nikolić, direktor filijale Nacionalne službe za zapošljavanje u Kragujevcu Gorica Bačanin, direktor Regionalne agencije za ekonomski razvoj Šumadije i Pomoravlja Nenad Popović, predstavnik Biznis inovacionog centr Kragujevac Ivan Marković, predstavnici lokalne samouprave grada Kragujevca, brojni privrednici i zaposleni u bankarskom sektoru, kao i eminenti profesori Ekonomskog fakulteta Univerziteta u Kragujevcu.\nKonferenciju je otvorio i njenim radom moderirao prof. dr Petar Veselinović, predsednik Društva ekonomista Kragujevca i član Predsedništva Saveza ekonomista Srbije.\nNa Konferenciji su doneti odredjeni zaključci koji nedvosmisleno ukazuju da razvoj privatnog preduzetništva treba da predstavlja ključnu polugu razvoja privrede Srbije.\nU narednom tekstu prezentirani su zaključci sa Konferencije:\nDosadašnji pokušaji podsticanja preduzetništva u Srbiji uglavnom su se više svodili na proklamaciju uobičajenih teza o značaju malih i srednjih preduzeća, nego što se stvarno radilo na stvaranju ozbiljnih pretpostavki za pokretanje i održivost preduzetničkih poduhvata. U tom kontekstu, razvoj preduzetništva u Srbiji pre treba videti kao set konkretnih mera koje treba implementirati da bi se obezbedilo pokretanje i održivost preduzetničkih ulaganja, nego kao set instrukcija definisanih i proklamovanih u vidu preporuka ili strategije. Suštinski posmatrano, podsticanje i razvoj preduzetništva u bilo kojoj nacionalnoj ekonomiji ne predstavljaju veliku nepoznanicu, ali se razlika između uspešnosti i neuspešnosti ogleda, pre svega, u sprovođenju planova i namera u akciju, sa ciljem da se kreira ambijent u kome će preduzetnici više vremena trošiti na realizaciju svojih ideja, nego na ispunjavanje normi i poštovanje definisanih procedura.\nDruštveno – ekonomski odnosi u prethodnih nekoliko decenija profilisali su nekoliko značajnih faktora koji imaju inhibirajuće dejstvo na pokretanje preduzetničkih poduhvata, među kojima se izdvajaju:\nstav da je državni posao „siguran“ posao i da je kao takva država siguran poslodavac, i\nprosek ličnih primanja zaposlenih u javnom sektoru je veći od proseka onih koji su zaposleni u privatnom sektoru. Stav o „sigurnosti“ državnog posla se prenosio sa generacije na generaciju dok nije postao duboko ukorenjen u svesti našeg naroda, do mere u kojoj se značaj pokretanja sopstvenog biznisa više vidi kao pretnja, nego kao mogućnost. S druge strane, materijalni momenat koji se odnosio na visinu zarade je destimulisao svaku pomisao na pokretanje preduzetničkog poduhvata.\nImajući u vidu prethodno rečeno, jedan od prvih koraka za podsticanje preduzetništva u Srbiji treba da bude promena svesti o značaju preduzetništva. Efikasan način za podsticanje svesti i preduzetničkog duha je uvođenje preduzetničkog obrazovanja u školski sistem u Srbiji. Kontinuiranim obrazovanjem može se uticati na promenu svesti i jačanje preduzetničkog duha sa ciljem da se kod mladih ljudi razvije svest da sopstveni poslovni poduhvat može da obezbedi ne samo egzistenciju, nego i više nego pristojan život. Preduzetničko obrazovanje treba da bude sastavni deo nastavnog procesa od osnovne škole, preko srednje škole, pa dalje sve do fakulteta, praktično na svim nivoima obrazovanja. Kroz praktične vežbe, simulacije, studije slučaja ili razgovore sa preduzetnicima moguće je približiti ideje o preduzetništvu mladim ljudima i na taj način smanjiti nepoznanice. Proces promene svesti se svakako ne dešava preko noći, ali brojne negativne okolnosti u funkcionisanju javnih preduzeća, kao i proces privatizacije, u kombinaciji sa preduzetničkim obrazovanjem mogu stvoriti društveni kontekst u kome se privatan biznis posmatra kao šansa, a ne kao „nužno zlo“.\nPored navedenog, važna pretpostavka za podsticanje preduzetništva se odnosi na unapređenje poslovnog okruženja na način koji stimulativno deluje na pokretanje privatnih poslovnih inicijativa. U prvom redu to se odnosi na formalnosti oko osnivanja pravnog lica koje je nosilac preduzetničkih aktivnosti. Imajući u vidu činjenicu da je „smrtnost“ preduzetničkih poduhvata vrlo visoka, a o tome svedoče i brojni podaci iz razvijenih ekonomija, treba obezbediti pravni mehanizam koji će omogućiti lakšu i bržu proceduru, kako osnivanja, tako i gašenja privrednih subjekata sa ciljem lakše mobilizacije privatnog kapitala, pri čemu treba istovremeno kreirati kontrolni mehanizam koji će sprečiti potencijalne zloupotrebe. Pored navedenog, važan aspekta unapređenja poslovnog ambijenta se odnosi na izdavanje građevinskih dozvola. U tom kontekstu potrebno je sinhronizovati rad svih institucija koje su uključene u ovaj proces i unaprediti znanja i veštine zaposlenih koji obavljaju ove poslove. Pozicija Srbije u poslovnom svetu u ovom kontekstu je jako loša i rešavanje problema sporosti u dobijanju građevinskih dozvola imala bi i pozitivan uticaj na imidž zemlje u odnosu na privlačenje stranih investicija.\nObezbeđivanjem prethodno navedenih pretpostavki stvorio bi se poslovni ambijent u kome bi se sa mnogo pozitivnijim stavom gledalo na mogućnost preduzetničkog ulaganja, nego što je to bilo u prethodnom periodu. Obezbeđivanjem ovih preduslova uticalo bi se otklanjanje destimulativnih faktora, međutim, razvoj preduzetništva zahteva i čitav set mera, koji nije usmeren samo na obezbeđivanje preduslova, nego i razvoj preduzetničkih poduhvata i biznisa koji već egzistiraju na tržištu. Iz ovoga se jasno vidi da se razvoj preduzetništva zasniva na dve poluge: prva je podizanje svesti o preduzetništvu i stvaranje poslovnog ambijenta koji će podstaći ljude na pokretanje privatnog biznisa, a druga se odnosi na unapređenje postojećih preduzetničkih poduhvata tako da se obezbedi njihov kontinuirani rast i razvoja.\nRazvoj preduzetništva može se direktno stimulisati kroz efektivno delovanje države u svim onim segmentima u kojima se ne narušava konkurencija, tržišne strukture ili pravila i standardi definisani od strane međunarodnih institucija. Polazeći od problema sa kojima se susreću preduzetnici, analize pravnog i ekonomskog okruženja i realnih mogućnosti države moguće je sprovesti čitav set podsticajnih mera koje mogu dovesti do razvoja preduzetništva u Srbiji. Te mere se odnose na sledeće:\nDavanje bespovratnih sredstava za formiranje klastera – U uslovima ograničene domaće tražnje izlazak firmi na inostrano tržište predstavlja imperativ, pri čemu je jedan od značajnih problema i atomizirana ponuda. Povezivanjem više ponuđača u klaster obezbedila se stalnost ponude, veća respektabilnost i pregovaračka moć.\nDavanje podsticajnih sredstava za formiranje biznis inkubatora i povezivanje sa fakultetima – Razvoj proizvoda i usluga zahteva kontinuirano ulaganje, koje često preduzetnici sami ne mogu da obezbede. Korišćenjem postojećih resursa znanja na visokoškolskim institucijama smanjilo bi ulaganja u razvoj i istovremeno bi doprinelo širenju preduzetničkog duha u akademskoj sredini. Na ovaj način bi se kroz razvoj moglo doći do proizvoda sa većom dodatom vrednošću.\nZaštita domaćeg tržišta – Analogno visokim zahtevima kvaliteta koje domaće firme moraju da zadovolje na inostranom tržištu, iste standarde treba primeniti i na domaće tržište jer bi se na taj način domaće firme zaštitile od nelojalne konkurencije, a domaći potrošači bi imali bolje proizvode i usluge. Ovo bi se postiglo kroz vancarinske barijere i doslednu kontrolu kvaliteta inostranih proizvoda koji dospevaju na domaće tržište.\nObezbeđivanje različitih izvora finansiranja – Ovo podrazumeva obezbeđivanje povoljnih kredita od strane države, ali i promenu pravne regulative kako bi se omogućila diversifikacija izvora finansiranja preduzetničkih poduhvata kroz mogućnost ulaganja investicionih fondova, fondova privatnog kapitala i fondova rizičnog kapitala.\nFinansiranje obuke za preduzetnike – Unapređenje veština, znanja i kompetencija preduzetnika u domenu upravljanja biznisom, upravljanja rizicima poslovanja, finansijama, marketingom i drugim aspektima poslovanja smanjilo bi stopu početnog neuspeha preduzetničkih poduhvata i omogućilo bi brži razvoj već postojećih preduzetničkih ulaganja.\nFinansijska podrška malim i srednjim preduzećima za internacionalizaciju poslovanja i davanje garancija za izvozne poslove – Ovo je moguće ostvariti kroz kofinansiranje promotivnih materijala, učešća u na inostranim sajmovima ili plaćanje ekspertskih agencija koji uspostavili kontakte sa inostranim partnerima. Obezbeđivanje garancija za izvozne poslove predstavlja značajnu prepreku i prevazilaženje ovog problema zahteva ozbiljno angažovanje nadležnog ministarstva.\nFinansijska i pravna pomoć države u zaštiti autentičnih domaćih proizvoda i usluga – Individualni napori preduzetnika često nisu dovoljni, a prepoznatljivost tih proizvoda može povećati izvoznu tražnju i dati značajan podsticaj mali preduzetničkim ulaganjima.\nBrendiranje države – Ulaganjima u razvoj nacionalnog brenda otvorio bi se put ka lakšem prihvatanju domaćih proizvoda i usluga na inostranom tržištu. Ovaj posredni put za razvoj preduzetništva je važan i zbog privlačenja stranih investicija, koje kroz sporedne delatnosti mogu podstaći preduzetničke poduhvate ili razvoj već postojećih.\nFinansijska podrška razvoju profesionalnih organizacija preduzetnika – Kroz akumulaciju iskustva i znanja smanjili bi se rizici grešaka i povećala bi se stopa početnog uspeha preduzetničkih ulaganja.\n10) Uključivanje preduzetnika u školski sistem – Na ovaj način školski sistem bi dobio neophodne smernice za ostvarivanje bolje saradnje sa privredom, a preduzetnici bi istovremeno uticali na podizanje preduzetničke svesti kod učenika i studenata.\nNavedeni set mera zahteva određena novčana izdvajanja iz budžeta, ali efekti koji se mogu očekivati prevazilaze tako nastala ulaganja, pri čemu treba imati u vidu da se sinergijskim delovanjem mogu ostvariti najbolji rezultati.\nOsnovano Društvo ekonomista Kragujevca\nOKRUGLI STO NA EKONOMSKOM FAKULTETU U KRAGUJEVCU\nDruštvo ekonomista Kragujevca\nĐure Pucara Starog br.3\nIZVEŠTAJ o radu Društva ekonomista Kragujevca u periodu od 2016. do 2020. godine


Voda iz gradskog vodovoda neispravna za piće | Kruševac Info\nVoda iz gradskog vodovoda neispravna za piće\n2 maja, 2013 Kruševac Info\nZbog zamućenja u magistralnom cevovodu, voda iz kruševačkog Vodovoda se ne preporučuje za piće i pripremanje hrane, saopštio je Zavod za javno zdravlje.\nVoda se zamutila zbog povećane potrošnje u prethodnih nekoliko dana i usled otvaranja ventila koji je podigao mulj u cevima, rekli su u kruševačkom Vodovodu.\n„U prepodnevnim časovima, nakon pojave mutnoće u vodi, izvršeno je uzorkovanje vode za piće iz mreže gradskog Vodovoda i na osnovu dobijenih rezultata hemijske analize, preporučuje se da se voda ne koristi za piće, a može se koristiti za sanitarno – tehničke potrebe“, saopšteno je iz Zavoda za javno zdravlje.\nU saopštenju se navodi da će gradjani vodom za piće moći da se snabdevaju iz cisterni koje su postavljene na više lokacija, a ta voda je, kako se ističe, pod kontrolom Zavoda za javno zdravlje.\nGradonačelnik Kruševca Bratislav Gašić kazao je Tanjugu da će zbog nastale situacije zatražiti odgovornost nadležnih.\n„Danas ćemo održati hitan sastanak u gradskoj upravi i tražiću da nadležni u Vodovodu budu smenjeni“, rekao je Gašić i dodao da je od direktora Vodovoda već zatražio da održi kolegijum i utvrdi odgovornost. Kako se navodi u saopštenju Zavoda za javno zdravlje, ova ustanova će nastaviti redovno praćenje zdravstvene ispravnosti vode za piće.\nNeispravna voda za piće u Lomnici\nNa pet javnih česama u Kruševcu voda nije za piće, a…\nRadnici JKP Kruševac u tri smene rade na…\nVeliko Grkljane dobilo vodu za piće iz sistema…\nOtvoren viseći pešački most u Trsteniku: Lakše…\n« Slobodan Cenc promovisao knjigu\nVaskršnja poslanica patrijarha Irineja »


Autonomija, Beta, Cenzolovka, UNS\nAutonomija, Beta, Cenzolovka, UNS | 14. jun 2018.\nStefan Cvetković (foto: Medija centar Beograd)\nPročitajte OVDE o pretnjama upućivanim Stefanu Cvetkoviću.\nMEDIJSKE ASOCIJACIJE: ZAHTEVAMO OD POLICIJE DA NOVINARA PRONAĐE U NAJKRAĆEM ROKU\nDuboko smo zabrinuti za sudbinu Stefana Cvetkovića, novinara iz Bele Crkve koji je sinoć nestao u ovom gradu, i zahtevamo od policije i tužilaštva da hitno angažuju sve raspoložive resurse kako bi bio pronađen u najkraćem roku, kaže se u saopštenju koje su potpisali Asocijacija lokalnih i nezavisnih medija Lokal Pres (LP), Asocijacija medija (AM), Asocijacija nezavisnih elektronskih medija (ANEM), Asocijacija onlajn medija (AOM), Slavko Ćuruvija fondacija.\n„Izražavamo snažnu podršku Stefanovoj porodici, prijateljima i kolegama u mučnim trenucima iščekivanja informacija o nestanku i u nadi da je Stefan dobro“, kaže se u ovom saopštenju i podseća da se Stefan Cvetković ranije u više navrata žalio na pretnje i pritiske iz političkih i ekonomskih centara moći.\n„Proteklih meseci je radio na istraživanju okolnosti ubistva kosovskog političara Olivera Ivanovića. Po sopstvenim tvrdnjama, 19. maja zadržan je na administrativnom prelazu Jarinje radi ispitivanja u vezi sa ovim slučajem, a u februaru je u Beogradu održao konferenciju za štampu na kojoj je pokazao fotografije osoba koje su navodno umešane u ubistvo. Prošle godine je bio nepravosnažno osuđen na više od dve godine zatvora po tužbama funkcionera Srpske napredne stranke“, ukazuju LP, AM, ANEM, AOM i SĆF.\nNUNS i NDNV zahtevaju najintenzivniju policijsku potragu za nestalim novinarom\nNUNS i NDNV podsećaju i da je 19. maja ove godine Stefan Cvetković javno ispričao da je bio šest sati zadržan na administrativnom prelazu Jarinje i da je kasnije od kosovske policije dobio dokument kojim se potvrđuje da je zadržan i ispitivan po nalogu specijalnog tužioca koji vodi istragu o ubistvu kosovskog političara Olivera Ivanovića.\nCvetković je tada ispričao da je na Kosovo išao novinarskim poslom, jer, kako je rekao, radi na istraživanju ubistva Olivera Ivanovića, te da je “došao u kontakt sa nekim ljudima koji su im interesantni za istragu”. Nekoliko meseci ranije Cvetković je na konferenciji za novinare izneo tvrdnju da je taj atentat plaćen 40.000 evra.\nU martu 2017. Stefan Cvetković je nepravosnažno osuđen na dve godine i tri meseca zatvora po privatnim tužbama pojedinih funkcionera Srpske napredne stranke. Novinar se žalio na presude a sudski prostupak još nije pravosnažno okončan, ukazuju NUNS i NDNV.\nVučić: Svakih 15 minuta me Stefanović i Gašić izveštavaju o rezultatima potrage\nPročitajte OVDE o potrazi za Cvetkovićem.\nUNS: Policija da hitno pronađe Stefana Cvetkovića\nUdruženje novinara Srbije (UNS) poziva policiju da što pre pronađe Stefana Cvetkovića, novinara iz Bele Crkve, istraži okolnosti njegovog nestanka i o rezultatima obavesti javnost. Ministarstvo unutrašnjih poslova saopštilo je danas da je raspisana potraga za novinarom iz Bele Crkve Stefanom Cvetkovićem nakon što je noćas pronađeno njegovo napušteno vozilo na kome su bila otvorena vozačeva vrata i upaljena svetla. Podsetimo, Cvetković se proteklih godina više puta žalio da mu prete „političko-tajkunski moćnici“. On je maja ove godine naveo i da je bio zadržan na administrativnom prelazu Jarinje, zbog toga što je, kako je rekao, radio na istraživanju ubistva Olivera Ivanovića.\nCvetković je prošle godine bio, zbog uvrede i zbog neovlašćenog objavljivanja i prikazivanja tuđeg spisa, portreta i snimka, nepravosnažno osuđen na više od dve godine zatvora po prijavama pojedinih funkcionera Srpske napredne stranke.\nSejdinović: Opštinski funkcioner nazvao slučaj „kriminalnim ubistvom“\nPredsednik Nezavisnog društva novinara Vojvodine (NDNV) Nedim Sejdinović rekao je danas da ima informacije da je pomoćnik predsednika opštine Bela Crkva, u kojoj je nestao novinar Stefan Cvetković, Jovan Daja odbio da odloži sednicu Skupštine opštine zbog tog događaja i da je slučaj nazvao „kriminalnim ubistvom“.\nO ovome čitajte u posebnoj VESTI.\nSejdinović je danas, zajedno sa predstavnicom Nezavisnog udruženja novinara Srbije (NUNS) Marijom Vukasović razgovarao sa policijom u Beloj Crkvi zbog nestanka novinara Stefana Cvetkovića, a očekuju da tokom dana razgovaraju i sa tužilaštvom.\nSejdinović je agenciji Beta rekao da deluje kao da policija preduzima “dosta toga da problem reši”, da su im kazali šta su sve preduzeli, ali i da su pitali predstavnike udruženja da sa njima podele neka saznanja ako imaju, da su oni to učinili i da su i te činjenice uzete u razmatranje.\n“Mi smo ih upoznali sa nekim stvarima, o pretnjama koje je dobijao, o problemima sa lokalnim moćnicima… Bićemo zadovoljni onog trenutka kada budemo znali šta je sa našim kolegom”, rekao je Sejdinović.\n“Svuda je žandarmerija, pretražuju se jezera, lete helikoprteri, deluje kao vanredna situacija. Angažovani su helikopteri, ronioci, svi tragači”, rekao je Sejdinović.\n“Veoma ozbiljne indicije da je u pitanju ozbiljna stvar i da smo mi bili u pravu kada smo govorili da je bezbednost novinara u Srbiji dramatično ugrožena. Nadam se da će na kraju ovo biti neka vrsta hepi enda i da ćemo pronaći Stefana Cvetkovića živog i zdravog”, rekao je Sejdinović.\nRegionalna platforma za zagovaranje medijskih sloboda i bezbednosti novinara zapadnog Balkana izrazila je zabrinutost zbog nestanka srpskog novinara Stefana Cvetkovića i pozdravila “brzu akciju policije u potrazi za Cvetkovićem”.\nTa asocijacija pridružila se zahtevu NUNS-a da nadležni nastave efikasnu istragu i iskoriste sve resurse za pronalazak Cvetkovića.\nU noći između 13. i 14. juna u Beloj Crkvi prijavljen je nestanak Cvetkovića. Lokalna policija je potvrdila da je njegov automobil pronađen parkiran sa otvorenim vratima i upaljenim svetlima. Njegovi mobilni telefoni su isključeni.\nCvetkoviću je ranije prećeno zbog novinarskog rada. Njegov automobil bio je oštećen nakon što su ga lokalni zvaničnici obeležili “legitimnimnom metom” i “stranim plaćenikom”.\n“Stefan Cvetković je prijavio niz pretnji koje su dolazile iz raznih kriminalnih i političkih krugova u Srbiji”, rekao je predsednik NUNS Slaviša Lekić i dodao da “njegov nestanak mora biti prioritet lokalne policije i Ministarstva unutrašnjih poslova”.\nDezir zabrinut zbog nestanka Cvetkovića\nPredstavnik OEBS-a za slobodu medija Harlem Dezir danas je izrazio zabrinutost zbog sinoćnog nestanka novinara iz Bele Crkve, Stefana Cvetkovića, prenosi Beta.\n“Ja sam duboko zabrinut zbog nestanka Cvetkovića i pozivam srpske vlasti da učine sve kako bi ga našle“, rekao je Dezir, “pozdravljajući to što je policija rasporedila značajne resurse i što predsednik (Srbije Aleksandar) Vučić pažljivo prati taj slučaj”.\nIZMENE: Vest je izmenjena poslednji put u 22.06, dodata je izjava Harlema Dezira, predstavnika OEBS-a za medije.\nAleksandar Vučić Bela Crkva BIA MUP Stefan Cvetković\n← Eksplozija manipulacija tokom protesta zbog cene goriva\nPaunović: Naprednjaci pokušavaju da nas ućutkaju →


za izdavanje digitalnih sertifikata vakcinisanima\nMinistarka trgovine, turizma i telekomunikacija u Vladi Republike Srbije Tatjana Matić izjavila je danas da Srbija ispunjava tehničke preduslove za izdavanje digitalnih sertifikata koji bi omogućili bezbedna putovanja građanima koji su vakcinisani protiv koronavirusa.\nMatić je u izjavi za agenciju Tanjug podsetila na to da je Ministarstvo trgovine, turizma i telekomunikacija još pre mesec i po dana pokrenulo proces izrade digitalnih sertifikata, jer je prepoznalo neophodnost njihovog uvođenja.\nSa Grčkom smo već započeli razgovore o mogućnostima međusobnog priznanja digitalnih sertifikata u okviru Memoranduma o razumevanju u oblasti turizma i verujemo da ćemo ostvariti sporazum na obostranu korist, rekla je ministarka.\nPrema njenim rečima, radi se na postizanju takvih bilateralnih sporazuma i sa drugim zemljama, pri čemu su u toku pregovori sa Izraelom.\nOna je navela da je inicijativa za međusobno priznavanje digitalnih sertifikata pokrenuta i u razgovorima sa potpredsednikom Vlade Slovenije i ministrom privrednog razvoja i tehnologije Zdravkom Počivalšekom.


Konaković: Herojska neupotreba sile od strane MUP-a KS - Istinomjer\n„Taj komesar o kojem vi govorite koji nije bio na ovoj skupštini i ta policija KS, od kojih je 140 i nešto povrijeđeno i trojica teško, čeka im se operacija, od tih istih ljudi za koje vi kažete da nisu huligani, je herojski, neupotrebljavajući ni jedan milimetar sile, (ni) dozvoljene, a ne nedozvoljene, kad na vas juriša neko sa molotovljevim koktelom, juriša s kamenom da vam nanese teže tjelesne povrede.“\n„Ni jedna prijava za prekomjernu upotrebu sile nijednog građanina prema tim policajcima, e sad koga vi tu kompromitujete.“\nPitanje gosta: “I na TV-u i na internetu mogli ste vidjeti da je bilo ljudi koji su boravili u zatvorima, udarani pendrecima, šutani nogama. Imali ste priliku da vidite momka na kojem je primjenjeno to isto nasilje. Da li ste spremni da demantujete ono što ste rekli na početku emisije?”\n“Ja sam rekao da nije bila ni jedna prijava građana za prekomjernu upotrebu sile.”\nElmedin Konaković, šef kluba poslanika SDA u Skupštini KS\n(PinkBH, Zabranjeni forum, 13.02.2013.)\nGostujući u emisiji Zabranjeni forum na televiziji Pink BiH, šef kluba poslanika SDA u Skupštini KS, Elmedin Konaković, prvo je izgovorio neistinu u vezi sa primjenom sile od strane policije tokom demonstracija u Sarajevu 07. februara, da bi svoje gostovanje zapečatio i jednom nedosljednošču na istu temu.\nI pored fotografija, video materijala i brojnih svjedočenja samih demonstranata o upotrebi prekomjerne sile od strane policije, Konaković je, ne trepnuvši, izjavio kako od MUP Kantona Sarajevo uopšte nije upotrebljavao silu na demonstracijama. Video-zapisi, fotografije, izvještaji i izjave ljudi koji su od policije dobijali batine – i to ne samo na samim protestima, već i poslije njih – mogli su se vidjeti na televiziji, internet portalima i društvenim mrežama, a o njima već danima bruji ne samo Bosna i Hercegovina, već i mediji u inostranstvu. Ništa od toga nije spriječilo Konakovića da ponašanje policije Kantona Sarajevo označi kao oličenje herojskog nenasilja.\nNa kraju emisije, gost iz publike je od Konakovića zatražio da obrazloži svoj stav o nekorištenju sile, posebno uz osvrt na svjedoke policijskog nasilja koji su svoje priče iznijeli i u toku emisije. Iako je prije toga eksplicitno rekao da policajci “herojski nisu upotrijebili ni milimetar sile, dozvoljene ili nedozvoljene”, Konaković je, suočen sa ovim direktnim pitanjem, izjavio da to nije rekao, već je samo konstatovao kako u stvari nije zaprimljena “nijedna prijava građana za prekomjernu upotrebu sile”.\nS obzirom da postoji jasna razlika između upotrebe sile od strane policije, koja je i dokumentovana tokom dešavanja 07. februara (a koja ne mora biti nužno prijavljena od strane građana), i prijave građana za prekomjernu upotrebu sile od strane policije , Elmedin Konaković za svoj istup u emisiji “Zabranjeni forum” dobija dvije ocjene. Za početak, dobija ocjenu “neistinito” za tvrdnju o neupotrebljavanju sile od strane policije, te ocjenu “nedosljedno” za kasniju tvrdnju da nije poricao policijsko nasilje, već da je samo ustvrdio da građani takvo nasilje nisu prijavili.


Selak pozvao građane Doboja i Srebrenice da izaberu budućnost - Vijesti Srpske – Najnovije vijesti iz Republike Srpske i BIH\nNaslovna Republika Srpska Selak pozvao građane Doboja i Srebrenice da izaberu budućnost\nPredsjednik SPS Goran Selak pozvao je građane Doboja i Srebrenice da u nedjelju 21. februara u što većem broju izađu na birališta i izaberu one politike koje predstavljaju budućnost. Selak je istakao da su u Doboju i Srebrenici liste SPS – Socijalistička partija Srpske „Budućnost Srpske“ predstavile svoje ideje i da očekuju podršku građana politikama koje predstavljaju novi ljudi.\nGrađani Doboja i Srebrenice u nedelju ponovo izlaze na izbore ovim putem ih pozivam da iskoriste svoje demokratsko i građansko pravo u što većem broju. SPS je u Srebrenici podržao zajedničkog kandidata stranaka iz Srpske Mladena Grujičića, dok smo u Doboju pozvali svoje članove da podrže onog kandidata za kojeg smatraju da je bolje rješenje za Doboj.\nNašim članovima i simpatizerima, kao i svim građanima Doboja i Srebrenice takođe smo poručili da podrže liste SPS i naše kandidate za odbornike i da zajedno nastavimo da gradimo budućnost. Naravno, očekujem da će izbori proteći u demokratskoj atmosferi i da će biti spriječeni svi pokušaji manipulisanja izbornom voljom građana – istakao je Selak.


ŽRK Budućnost - “Plave“ respektuju Krim, ali žele novu pobjedu u “Bemaks areni“\n„Očekujem pristup kao protiv Đera, bile smo maksimalne u tom meču i davale sve od sebe. Sa Krimom imamo dugu istoriju igranja, dobro se poznajemo sa njima. Ne može nas ništa iznenaditi, spremne smo i jedva čekamo da počne utakmica“, kazala je Brnović na konferenciji za novinare.\nBrnović smatra da će duel sa Krimom biti zahtjevan, navodeći da je slovenački šampion nepredvidiv tim.\nNjena saigračica na poziciji pivota Ema Ramusović kazala je da se rivali dobro poznaju i da je istorija međusobnih duela duga.\nBudućnost je na startu glavne runde pobijedila švedski Savehof 30:25, dok je u drugom kolu poražena na gostovanju Đeru 26:24.\nTatjana Brnović Ema Ramusović


POTENCIJAL LEŽI U MALINAMA: Srbija se predstavila na onlajn kineskom sajmu poljoprivrede | Novosti.RS\n- Naša zemlja je treći proizvođač maline i soje u Evropi, drugi proizvođač šljive i deseti proizvođač kukuruza na svetu dok je jedan od vodećih regionalnih izvoznika jabuka u Rusku Federaciju - kazao je Jovanović, na onlajn poljoprivrednom sajmu Narodne Republike Kine i zemalja Centralne i Istočne Evrope. - Sa više od 5,1 milijardi evra i stalnim izvoznim suficitom, Srbija je snažan igrač poljoprivredne i prehrambene industrije u našem delu Evrope. Suficit u trgovini u sektoru poljoprivrede prošle godine iznosio je više od 1,3 milijarde evra.\nVIŠE OD 200 VELIKIH KOMPANIJA\nŠANDONG - Kina poljoprivredna konferencija i onlajn sajam održani su 1. i 2. decembra u organizaciji lokalne vlade Šandong provincije. Događaju su prisustvovali predstavnici više od 200 velikih kompanija poljoprivrednog i prehrambenog sektora Šandonga i drugih kineskih provincija, kao i predstavnici poljoprivrednog sektora EU zemalja.\nPoljoprivredni sajam poljoprivreda agrar sajam u Kini


Da li je moralno da farmaceuti koji razvijaju vakcine protiv korone prodaju akcije? – Bankar.me\nNovember 18, 2020 BERZA, PLANETA, SVE VIJESTI, SVIJET Leave a comment\nNa dan kada je američki farmaceutski gigant Fajzer objavio preliminarne podatke koji pokazuju da je njihova vakcina efikasna 90 odsto u sprečavanju zaraze korona virusom, izvršni direktor kompanije Albert Bourla je prodao kompanijske akcije u vrijednosti od 5,6 miliona dolara.\nPotez nije nezakonit, ističu u Fajzeru, u skladu je s propisima koji dozvoljavaju direktorima da prodaju akcije kompanije po unaprijed utvrđenim pravilima, uz unaprijed dogovoren datum i cijenu, kako bi se izbjegla sumnja u trgovinu na osnovu „isajderskih“ informacija.\nCijena akcije skočila sa 19 na 90 dolara\nPrema propisima koje je 2000. utvrdila Komisija za hartije od vrijednosti i tržište akcija (SEC), odluka o prodaji ne može se mijenjati u posljednji čas.\nU skladu s ovim propisima, nekoliko direktora američke farmaceutske kompanije Moderna, proteklih mjeseci je prodalo akcije koje su vrijedjele preko 100 miliona dolara.\nModerna nije na tržište plasirala nijedan proizvod još od kada je osnovana 2010. godine, ali vlada u Vašingtonu se obavezala da će kompaniji platiti do 2,5 milijardi dolara ako se njena vakcina protiv Kovida-19 pokaže djelotvornom.\nKompanija je objavila da se vakcina pokazala efikasnom u 94,5 odsto slučajeva, a cijena njene pojedinačne akcije je skočila na 90 dolara. Početkom godine je iznosila svega 19 dolara.\nKako američka vlada najavi podršku, tako direktori krenu u prodaju akcija\nDirektor kompanije Novavaks je, pak, prodao 18. avgusta akcije ove kompanije u ukupnoj vrijednosti od 4,2 milijarde dolara, tek nešto više od mjesec dana posle objave da će od vlade dobiti 1,6 milijardi dolara.\nOd kada je zvanični Vašington odlučio 15. maja da će preuzeti ulogu koordinatora u nastojanjima da se razvije vakcina za Kovid-19, do kraja avgusta direktori pet farmaceutskih kompanija su zaradili na prodaji akcija više od 145 miliona dolara, izračunalo je američko nezavisno Udruženje poreskih obveznika.\nNe samo moralno, već i pravno upitno\nProfesor Univerziteta u Pensilvaniji Danijel Tejlor smatra Fajzerovo i Modernino pozivanje na propise „pravno upitnim“.\n„Postavlja se pitanje kakvim su informacijama raspolagali direktori u trenutku kada su isplanirali trgovinu?“, objašnjava Tejlor, koji prati velike farmaceutske kompanije od izbijanja epidemije.\nBourla je prema saopštenju Fajzera 19. avgusta samo potvrdio prodaju akcija koju je odobrio još u februaru, „isti broj, uz istu cijenu“.\nDan nakon toga, 20. avgusta, kompanija je objavila saopštenje u kojem je ocenila da su preliminarni rezultati kliničkih ispitivanja „pozitivni“.\nGdje su se izgubile tolike priče o reputaciji?\nNormalno je i poželjno podsticati direktore laboratorija da što prije razviju sigurnu i pouzdanu vakcinu, ističe Tejlor. Ali, dodaje, kada odluče da prodaju akcije, moraju da vode računa o ravnopravnoj utakmici, ne smeju koristiti prednost u odnosu na druge ulagače koju im garantuje bolja informisanost.\n„Mislim da kompanije nisu shvatile da takva prodaja u trenutku kada broj slučajeva Kovida-19 naglo raste širom svijeta može naštetiti ugledu” objašnjava Tejlor.\nOnemogućiti direktore da dođu u iskušenje\nProfesor na Univerzitetu Kolorado, Bolder Bagat, specijalista za korporativno upravljanje, smatra da bi izvršnim direktorima trebalo zabraniti prodaju akcija sve dok od njihovog odlaska iz kompanije ne prođe godinu do dvije.\n„Ako su uložili mnogo novca u akcije i opcije, željeće da podignu cijenu akcije što je više moguće, čak i ako to znači da neće podijeliti sve informacije s ostalim ulagačima”, objašnjava Bagat.\nOn smatra da bi odbori u kompanijama morali striktno da vode računa da direktori ne padnu u iskušenje. „O njihovim postupcima ne bi trebalo suditi isključivo po kriterijumu da li je nešto dozvoljeno zakonom“, ističe Bagat. „Posebno u ovom trenutku, kada ljudi od njih očekuju izuzetno visok nivo odgovornosti“.\nUpozorenje, ali o istrazi ništa\nIako u SEC-u nisu htjeli da odgovore na pitanje agencije AFP da li su pokrenuli istragu o direktorima laboratorija koji su prodali akcije, njihov predsjedavajući Džej Klejton oštro ih je upozorio u maju da poštuju najbolju praksu.\n„Zašto biste uopšte rizikovali da se neko pita da li ste uradili nešto neprimjereno?” upozorio je tada Klejton.\nPOJMOVIpfiser vakcina covid-19 vakcina Covid-19 vakcina koronavirus\nPrevious Stopa nezaposlenosti po državama prije novog talasa pandemije (infografika)\nSljedeći Kina se ne može zauzdati sankcijama


Hladnjača iz Šišinca dokaz kako se konstantna ulaganja u proizvodnju isplate - JuGmedia\nVlasinici hladnjača „Vule-Komerc“ u Šišincu nadomak Leskovca, koja se prostire na oko 2.200 kvadrata sa 50 stalno zaposlenih i 100 radnika koji rade u sezoni, proširili su kapaciteta za 800 tona i dogradili malu solarnu elektrane snage 200 kilovata, kojom će se omogućiti prizvodnja solarne energije za sopstvene potrebe.\nZa proširenje hladnjače čiji su kapaciteti već 1.800 tona i čiji proizvodi se distribuiraju čitavom Srbijom u regionu i u zemljama Zapadne Evrope, uložili su ovu investiciju preko 40 miliona dinara, a preko IPARD-a očekuju sufinansiranje od oko 33 miliona.\n„Možemo se pohvaliti da je naša hladnjača jedna od prvih u Srbiji koja je izgrađena i uključena u energetski sistem EPS-a. U planu nam je izgradnja još jedne, na krovu naše nove dograđene hladnjače, čime ćemo u narednoj godini obezbediti potpuno snabdevanje električnom energijom iz sopstvenih obnovljivih izvora energije za rad preduzeća”, kazao je Stefan Đorđević, sin vlasnika ove hladnjače.\nKako je istakao gradonačelnik Leskovca Goran Cvetanović prilikom današnjeg obilaska ove kompanije, njihov uspešan rad je dokaz da BFC sertifikat koji poseduje loaklna samouprava, sa procentom ispunjenosti od 96,33%, nije samo uramljeno parče papira.\n“Jer se sva preduzeća uspešno razvijaju. Svako ko vredno radi i koristi brojne pomoći može biti zadovoljan, a „Vule Komerc“ može poslužiti kao uzor za uspeh“, naglasio je.\nCvetanović je nakon obilaska hladnjače prisutnim medijskim ekipama rekao da kod njega konstantno dolaze privrednici sa zahtevom proširenja kapaciteta i za otvaranje novih radnih mesta. Pomenuo je kompaniju „Jura“ koja je uputila zahtev za novom trafostanicom gde je trenutno zaposleno 3500 radnika a planira se još 300, kao i preduzeće „Martes“ koje će izgraditi tržni centar na površini od 17000 kvadratnih metara.


Svet Autor:Index.hr12. avg. 202115:07 > 15:17\nEvropu je ovog leta zahvatio čitav niz katastrofalnih prirodnih nepogoda izazvanih vremenskim promenama. Portal "AccuWeather" objavio je veliku prognozu za 2021. godinu, kojom je obuhvaćena i regija Balkana, pa i Srbija. Prema ovoj prognozi, Balkan i Srbiju toplotni talasi čekaju i na početku jeseni, a zatim će ih zameniti velika opasnost od poplava u novembru.\nS temperaturom površine mora za oko 2-5 Celzijusovih stepeni iznad normale, stvara se dovoljno energije za održavanje tropskih obeležja koja se kreću kroz Evropu, navode prognostičari ovog servisa.\n„Zato se očekuje da će jedan do tri tropska udara doći u Evropu u narednim mesecima“, rekao je član tima za međunarodno prognoziranje Tajler Rojs.\nRojs navodi da bi tropske oluje mogle da prežive putovanje preko Atlantika i dođu do kontinenta.\nU prvoj polovini jeseni najverovatnije će doći do tropskog sistema u regiji Irske, Severne Irske, Škotske, Velsa i severne Engleske.\nKako se olujni trag bude pomerao prema jugu do kraja oktobra i novembra, ta pretnja će takođe biti prebačena i na jug, u severozapadnu Španiju i Portugal.\nSredinom avgusta temperature površine mora u istočnom Mediteranu bile su za 3-4 stepena iznad normalne, objašnjavaju meteorolozi. Periodi obilnih padavina mogu da se prošire i na jug Italije i na Balkan, posebno krajem oktobra i novembra.\nOčekuje se da će se intenzivnija letnja vrućina zadržati u južnoj Italiji i na Balkanu, posebno na početku jeseni, navode stručnjaci AccWeather servisa.\nVrućina u Vašingtonu Foto:EPA-EFE/JIM LO SCALZO\nCentri topline zadržaće se na Balkanu i u Grčkoj, gde će biti mogući toplotni talasi, uglavnom tokom prve polovine jeseni.\nKada stiže kraj vrelog talasa i kakva nas jesen očekuje\nSvetska meteorološka organizacija (WMO) definiše toplotni talas kao razdoblje od pet ili više dana s prosečnim temperaturama za najmanje 5 stepeni Celzijusa iznad normale. Vrući i suvi uslovi početkom sezone omogućiće da se šumski požari koji su harali selima po delovima Balkanskog poluostrva nastave do jeseni, prenosi Indeks.\nOluje s Mediterana mogu povremeno da donesu kratka olakšanja od vrućine, kažu meteorolozi. Krajem oktobra i početkom novembra očekuju se veće količine padavina.\n„Burna pretnja od poplava proširiće se iz Italije na Balkan, posebno u novembru“, rekao je Rojs.\nOn upozorava da obilne padavine mogu da dovedi i do klizišta.\n„Kiše mogu da donesu i grmljavinu. Lokalizovan grad ne može u potpunosti da bude isključen“, upozorava meteorolog.


Još se čeka na ugovor o nabavci milion Pfizerovih vakcina za FBiH - Istinomjer\nPočetkom juna ove godine, nakon posjete Kantonalnoj bolnici Zenica, premijer Vlade FBiH Fadil Novalić najavio je skoro potpisivanje ugovora o nabavci vakcina protiv COVID-19 s američkom kompanijom Pfizer.\nNajavljujući i potpisivanje ugovora za nabavku kineskih vakcina Sinopharm, Novalić je javnosti saopštio i da su u toku pregovori s američkim proizvođačem.\nDanas je Kineska državna agencija potpisala ugovor, poslala nama diplomatskom poštom, danas smo imali sastanak sa Pfizerom, nabavka milion vakcina i za 15 dana ćemo potpisati ugovor. Sve to privodimo kraju.\nPodsjećamo, iz Vlade FBiH je nekoliko dana kasnije saopćeno da je ugovor s kineskim proizvođačem vakcina potpisao v. d. direktora Zavoda za javno zdravstvo FBiH (ZZJFBiH) Siniša Skočibušić, o čemu je tada pisao i Istinomjer, a bavili smo se i historijatom dosadašnjih obećanja o direktnoj nabavci vakcina, koja su mahom ostajala neispunjena. Osam dana kasnije, 18. juna, Skočibušić je medijima rekao da se na potpis ugovora od proizvođača iz Kine još uvijek čeka.\nMi smo potpisali s naše strane, poslali originale u Kinu i sada očekujemo da nam oni potpišu. Kada oni potpišu, mi moramo što prije uplatiti i nakon uplate je predviđeno da prvi kontingent ide za pet dana. Tako da sada čekamo da nam oni vrate potpsan ugovor.\nSiniša Skočibušić, 18. 6. 2021.\nMogućnost nabavke vakcine kompanije Pfizer najavljena je iz Vlade FBiH još krajem maja ove godine. Ipak, 10. juna Novalić je kazao kako se Pfizerove vakcine pokušavaju nabaviti u dogovoru s državnim nivoom.\nMeđutim, ni 20 dana nakon najave Fadila Novalića da će ugovor s kompanijom Pfizer o nabavci milion vakcina biti potpisan, nema zvaničnih potvrda da se to i desilo.\nS druge strane, kako prenosi portal Klix, iz Ministarstva civilnih poslova BiH saopćeno je da bi u narednih mjesec u našu zemlju trebala stići donacija Sjedinjenih Američkih Država od 500.000 Pfizerovih vakcina.\nS obzirom na to da ugovor o direktnoj nabavci milion vakcina s kompanijom Pfizer još uvijek nije potpisan, iako se to već trebalo desiti prema najavama premijera Novalića, Istinomjer će njegovo obećanje ocijeniti neispunjenim.\nU tekst je naknadno uvrštena i potvrda direktora ZZJZ FBiH Siniše Skočibušića da Kineski proizvođač vakcina još uvijek nije poslao potpisani ugovor.


Dva miliona dinara za uklanjanje deponije | Kolubarske\nDeponija (ilustracija) (foto: Đorđe Đoković)\nMinistar zaštite životne sredine Goran Trivan i predsednik opštine Mionica Boban Janković potpisali su ugovor o sufinansiranju projekta sanacije i rekultivacije deponije na teritoriji opštine Mionica.\nNaime, na Javnom konkursu koje je raspisalo Ministarstvo zaštite životne sredine za dodelu sredstava Zelenog fonda opštini Mionica je opredeljeno 1,5 miliona dinara za uklanjanje deponije koja je locirana na desnoj obali reke Ribnice u selu Mionica.\n- Kao posledica niske ekološke svesti javlja se veliki broj divljih deponija koje imaju negativan uticaj na životnu sredinu. U cilju otklanjanja negativnih posledica opština Mionica učestvuje u ovom projektu sa pola miliona dinara - rekao je predsednik opštine Mionica Boban Janković.\nOn je dodao da će nakon uklanjanja deponije degradirana površina biti sanirana i stvoriće se uslovi za drugačiju namenu ovog prostora.\nDo istine je nemoguće doći Pre 11 sati 8 minuta\nLokalni front Pre 8 sati 52 minuta


Policija je još u septembru dobila anonimnu dojavu da se kod 44-godišnjeg srpskog državljanina nalazi velika količina droge i od tada je muškarac, čiji identitet nije otkriven, konstantno praćen. Policija je u međuvremenu pretresla njegov dom u kom je osim marihuane pronađen ključ jednog skladišta.\nOni su odmah organizovali pretres skladišta u kom je pronađeno 200 stabljika marihuane i sistem za uzgajanje ove biljke. Dalja istraga policiju je dovela do trojice Srba koji su radili u Lizingu.\nPretresom drugog skladišta pronađeno je još 1.000 sadnica. Policija je tom prilikom uhapsila trojicu osumnjičenih državljana Srbije starosti 27, 52 i 60 godina. U trenutku hapšenja jedan od osumnjičenih je "brao robu". Procenjuje se da je vrednost zaplenjene droge oko pola miliona evra.\nČetvorici osumnjičenih Srba određen je pritvor, a na teret im se stavlja više krivičnih dela.\nhapšenje Austrija droga Uhapšeni Srbi


CZZS | Pozdravljamo povlačenje naftne kompanije Shell iz BiH\nPozdravljamo povlačenje naftne kompanije Shell iz BiH\nGrađanska koalicija za odgovorno iskorištavanje naftnih resursa u BiH pozdravlja odluku naftne kompanije Shell da ne produži period važenja Memoranduma o razumijevanju sa Vladom FBiH, te prekine saradnju sa Vladom FBiH na planovima za istraživanje i eksploataciju nafte i gasa na području FBiH (1). Vlada FBiH se na ovu temu još uvijek nije zvanično oglasila, iako je dopis kompanije Shell datiran na 22. septembar. Smatramo da to još jednom pokazuje neodgovornost predstavnika vlasti prema građanima ove zemlje, obzirom da je Vlada FBiH ovaj projekat proglasila javnim interesom.\nAnes Podić: “Ovo je veoma važna vijest za građane čitave Bosne i Hercegovine, a posebno u Federaciji BiH, jer istraživanje i eksploatacija nafte nosi sa sobom brojne rizike po okoliš, a pogotovo po zdravlje lokalnog stanovništva. Naftne kompanije, uključujući i Shell, imaju dugu istoriju veoma lošeg odnosa prema zemljama u kojima provode aktivnosti, a pogotovo u zemljama u kojima institucije koje bi trebale da štite okoliš i prava građana, ne žele ili nemaju mehanizme da to rade, kao što je slučaj kod nas.”\nTreba naglasiti i problem neefikasnosti institucija u usvajanju i provođenju zakonodavstva koje bi trebalo spriječiti moguća zagađenja okoliša i omogućilo adekvatnu zaštitu prava i interesa svih građana, a posebno u lokalnim zajednicama u kojima kompanije provode rizične aktivnosti. Iz tog razloga svaka dozvola investitorima predstavlja i ozbiljnu prijetnju po sigurnost građana i okoliša.\nSmatramo da je ovaj projekat od samog početka bio nedovoljno transparentan, te da je Vlada FBiH iz diskusije o ovom projektu neopravdano isključila predstavnike civilnog društva, lokalnih zajednica i drugih relevantnih društvenih aktera. Posebno je sporno isključivanje lokalnih zajednica, obzirom da bi lokalne zajednice trpile najveću štetu, prije svega jer bi postojala realna šansa za zagađenje zemljišta i podzemnih voda, uništavanje lokalnih puteva, te primoravanje vlasnika zemljišta na prodaju pod nepovoljnim uslovima. Ne treba zaboraviti da je Shell kompanija koja je lobiranjem uspjela da utiče na važne odluke Evropske komisije u Briselu (3), te bi vjerovatno doprinijeli i povećanoj korupciji u institucijama vlasti u BiH.\nMiodrag Dakić: “Koalicija će nastaviti pratiti epilog ovog slučaja, ali ćemo fokus aktivnosti prebaciti na RS, gdje kompanija Jadran-naftagas već ima jednu istražnu bušotinu u mjestu Obudovac u opštini Šamac. Tamo je takođe lokalna zajednica potpuno isključena iz donošenja odluka koje se provode u njhovom dvorištu. U aprilu ove godine je period za istraživanje produžen za četiri godine, bez obrazloženja o razlozima. Istovremeno, kompanija Jadran-naftagas sprečava objavljivanje dokumenata o ovom projektu. Koalicija će nastaviti tražiti objavljivanje relevantnih dokumenata, te propisivanje mjera za zaštitu životne sredine i lokalnog stanovništva, obzirom da nadležno ministarstvo do sada nije ništa uradilo na tom planu.”\nU godini kada je pažnja svjetske javnosti usmjerena na predstojeću UN konferenciju o klimatskim promjenama u Parizu, pozivamo sve nivoe vlasti u BiH da se pitanju klimatskih promjena ozbiljnije posvete. Klimatske promjene nisu nešto što će biti problem u budućnosti, već je problem koji je veoma prisutan i primjetan u BiH u proteklih nekoliko godina, u kojima su se smjenjivale ekstremno sušne i kišne godine. Vlasti moraju da izrade i provode planove za smanjenje emisija gasova staklene bašte, te da preduzmu hitne mjere da se posljedice klimatskih promjena ublaže što je više moguće.\n(1) Factsheet: The Case Against Shell\n(2) Shell lobbied to undermine EU renewables targets, documents reveal


Menadžerima Folksvagena 63 miliona evra bonusa uprkos skandalu | Novosadski informativni portal 021\nIsplata najvećeg dela tog iznosa će, međutim, biti zamrznuta na period od tri godine i novac će jedino biti isplaćen ukoliko vrednost akcija grupacije u međuvremenu poraste u dogovorenom procentu. VW je, u danas objavljenom izveštaju, otkrio i da će generalni direktor Matijas Miler, koji je prošle godine imenovan na tu funkciju kako bi izvukao kompaniju iz najveće krize u njenoj istoriji, dobiti 4,76 miliona evra, od čega je 1,1 milion evra njegova fiksna plata, a 3,65 miliona evra bonus.\nBivši generalni direktor Martin Vinterkorn, kog je Miler zamenio odmah po izbijanju skandala, dobiće 7,31 milion evra, što je manje u odnosu na 15,86 miliona evra koliko je dobio 2014. godine, prema VW-ovom izveštaju. Hans Diter Peč, koji je poziciju finansijskog direktora zamenio funkcijom predsedavajućeg u nadzornom odboru VW-a, trebalo da bi da dobije 5,1 milion evra, a osim toga, on će dobiti 13.400 evra za obavljanje dužnosti predsedavajućeg u odboru.\nProšle nedelje, VW je saopštio da će zamrznuti isplatu 30 odsto godišnjih bonusa za članove izvršnog odbora.\nVW je, takođe, objavio da je ostvario ogroman gubitak od 1,58 milijardi evra u 2015. godini, zbog izdvajanja 16,2 milijarde evra za pokrivanje potencijalnih troškova skandala. To je prvi gubitak za kompaniju od 1993. godine, a VW je u 2014. godini ostvario profit od 10,8 milijardi evra.\nVW, koji poseduje 12 brendova, od "audija" do "poršea", "lamborginija", "škode" i SEAT-a, zapao je u septembru prošle godine u najveću krizu do sada, kada je u javnost isplivalo da je u 11 miliona vozila širom sveta ugradio softver za manipulacije vrednostima izduvnih gasova.


Prvi maj na putu oporavka – Nadlanu.com\nPrvi maj na putu oporavka\nObjavljeno 8. maja 2012. / 15:49:46\nPIROT, 8. maja 2012. (Beta) – Industrija odeće "Prvi maj" iz Pirota je na putu oporavka i u ovoj godini bi uz pomoć države mogla da dobije strateškog partnera, izjavio je u utorak zastupnih državnog kapitala i direktor kompanije Veljko Krstić.\nPIROT, 8. maja 2012. (Beta) – Industrija odeće “Prvi maj” iz Pirota je na putu oporavka i u ovoj godini bi uz pomoć države mogla da dobije strateškog partnera, izjavio je u utorak zastupnih državnog kapitala i direktor kompanije Veljko Krstić.\n“Pred ‘Prvim majom’ su dva puta – jedan je uspešna privatizacija i pronalaženja strateškog partnera, a drugi da država investira i tehnološki opremi fabriku za proizvodnju odeće i za najprobirljivije svetske kupce”, rekao je Krstić na konferenciji za novinare.\nFabrika zapošljava 1.500 radnika i skoro dve godine je u restrukturiranju, posle raskida ugovora o privatizaciji.\nZa kupovinu “Prvog maja”, prema rečima Krstića, bilo je zainteresovano nekoliko inostranih firmi, a u pregovorima je najdalje otišla englesko-slovenačka firma AH, koja je prošle godine privatizovala slovenačku “Muru”.\nOn je dodao da bi kupac pirotskog konfekcionara dobio podsticaje iz budžeta Srbije od po 5.000 evra po radnom mestu u fabrici.\nKompanija AH je, kako je objasnio, zainteresovana za tri proizvodne hale “Prvog maja” koje su procenjena na oko 4,2 miliona evra.\nVeliki broj opasnih proizvoda dolazi iz Kine


Dijselblom: Niko u Briselu ne želi drugi referendum | SC Radar\nŠef Evrogrupe Joren Dijselblom rekao je da je “Bregzit” politička činjenica i da niko u Briselu ne želi drugi referendum. – Nisam čuo nikoga u Briselu da se zalaže za drugi referendum. Mislim da ljudi u Briselu žele da čuju šta britanska vlada hoće da vidi u konačnom sporazumu i mi samo tražimo čistu situaciju po tom pitanju i da idemo dalje, rekao je on.\nPrethodno je Najdžel Faraž, jedan od najvećih britanskih zagovornika “Bregzita”, podržao drugi referendum, što je mnoge šokiralo.\n– Za nas je Bregzit politička činjenica i moramo da se fokusiramo da smanjimo štetu i dobijemo dobar ishod, rekao je Dijselblom, dodajući da niko u Briselu ne dovodi u pitanje mandat koji ima britanska vlada, a to je da će biti Bregzita.


„Pogrešna interpretacija“: Izetbegović o predlogu Erdogana - 19.01.2022, Sputnik Srbija\nPredsednik Stranke demokratske akcije (SDA) Bakir Izetbegović izjavio je da ne postoji dogovor o održavanju sastanka lidera tri naroda u Bosni i Hercegovini sa... 19.01.2022, Sputnik Srbija\n„Radi se ustvari o jednoj odavno dogovaranoj trilaterali između BiH, Srbije i Turske. BiH će predstavljati institucije, a ne predstavnici stranaka ili naroda“, rekao je Izetbegović povodom jučerašnje izjave turskog predsednika Redžepa Tajipa Erdogana.Izetbegović je, posle sednice Kolegijuma SDA, dodao da bi ta trilaterala trebalo da se desi uskoro i da će BiH predstavljati Predsedništvo BiH, preneo je portal „Kliks“.Erdogan je u utorak, posle razgovora sa predsednikom Srbije Aleksandrom Vučićem, novinarima u Ankari rekao da Turska želi da se posle izbora u Srbiji održi zajednički sastanak sa trojnim Predsedništvom BiH u cilju očuvanja teritorijalnog integriteta i celovitosti BiH, kao i da bi taj sastanak sa liderima sve tri strane, Bošnjaka, Hrvata i Srba, mogao da bude održan u Beogradu ili Istanbulu, podseća Tanjug.\nPredsednik Stranke demokratske akcije (SDA) Bakir Izetbegović izjavio je da ne postoji dogovor o održavanju sastanka lidera tri naroda u Bosni i Hercegovini sa predsednicima Republike Turske i Republike Srbije, i da je, kako je naveo, reč o pogrešnoj interpretaciji.\n„Radi se ustvari o jednoj odavno dogovaranoj trilaterali između BiH, Srbije i Turske. BiH će predstavljati institucije, a ne predstavnici stranaka ili naroda“, rekao je Izetbegović povodom jučerašnje izjave turskog predsednika Redžepa Tajipa Erdogana.\nIzetbegović je, posle sednice Kolegijuma SDA, dodao da bi ta trilaterala trebalo da se desi uskoro i da će BiH predstavljati Predsedništvo BiH, preneo je portal „Kliks“.\nErdogan je u utorak, posle razgovora sa predsednikom Srbije Aleksandrom Vučićem, novinarima u Ankari rekao da Turska želi da se posle izbora u Srbiji održi zajednički sastanak sa trojnim Predsedništvom BiH u cilju očuvanja teritorijalnog integriteta i celovitosti BiH, kao i da bi taj sastanak sa liderima sve tri strane, Bošnjaka, Hrvata i Srba, mogao da bude održan u Beogradu ili Istanbulu, podseća Tanjug.\n19 Januar, 11:08\nUživo: Panter već dvocifren, dinamično u Pioniru21:17 UŽIVO Ukrajina zamrznula pregovore sa Rusijom, Kijev zabranio upotrebu Z i V 19:46


Gradonačelnik Đurašković posjetio RTV Cetinje - Cetinjski List\nNaslovna » Gradonačelnik Đurašković posjetio RTV Cetinje\nGradonačelnik Đurašković posjetio RTV Cetinje\nAutor RTV Cetinje March 22, 2022 6:07 pm\nGradonačelnik Prijestonice Cetinje Nikola Đurašković danas je posjetio RTV Cetinje i razgovarao sa direktoricom Ivanom Jabučanin, glavnim i odgovornim urednikom Mladenom Zadrimom i saradnicima.\nGradonačelnik Đurašković je istakao da uređivačka politika Radio-televizije Cetinje neće biti predmet interesovanja lokalne administracije. „Ja vas ohrabrujem da se bavite istraživačkim novinarstvom, da budete kritički orjentisani prema lokalnoj samoupravi, jer će to i nas podsticati da stvari mijenjamo na bolje“, rekao je gradonačelnik.\nKada su u pitanju finansije, Budžetom Prijestonice za 2022. godinu, koji je juče usvojen u lokalnom parlamentu, predviđena su nešto veća sredstva za radio televiziju Cetinje u odnosu na raniji period i istaknuto je da će se obaveze Prijestonice prema lokalnom emiteru izvršavati ustaljenom dinamikom – navodi se u saopštenju iz gradske uprave.\nZaposleni su upoznali gradonačelnika sa činjenicom da u okviru Radio-televizije postoje tri platforme – Radio Cetinje, koji funkcioniše po ustaljenoj šemi već dugi niz godina, TV produkcija i ono na šta su trenutno najponosniji – portal Cetinjski list, koji bilježi veliki broj posjeta na mjesečnom nivou i koji je odavno prevazišao granice lokalnog – saopšteno je.\nPored ovih tema, u toku sastanka razgovarano je i o novom prostoru za izmještanje RTV Cetinje, nabavci opreme, kao i o dugovanjima i reprogramu duga po osnovu poreza i doprinosa na zarade.


Austrija: Od sutra pojačane kontrole ispravnosti sertifikata – Naši u svetu\nObjavljeno 22/09/21 u 20:00\nMinistar unutrašnjih poslova Austrije Karl Nehamer najavio je da će austrijska policija od sutra pojačano kontrolisati ispravnost i verodostojnost „3G“ dokaza, to jest sertifikata o vakcinaciji, potvrda o preležanom kovid 19, odnosno negativan test.\n„Samo u poslednjih šest meseci pronašli smo 400 takvih falsifikovanih dokumenata“, rekao je generalni direktor za javnu bezbednost Franc Ruf. Kontrole će se pre svega sprovoditi u gastronomiji.\nNehamer je poručio korisnicima lažnih dokaza: „Bolje ih više ne koristite“.\nOn je ukazao da će verovatnoća biti velika da budu otkriveni.\nNehamer je podvukao da korišćenje lažnih dokaza ne predstavlja mali prestup, već teže krivično delo, što znači da bi lice koje ih koristi moglo biti osuđeno na zatvorsku kaznu.\nPrema zakonu kazna predviđena za delo prevare, falsifikovanja dokumenata ili podataka, odnosno njihovo korišćenje je do tri godine zatvora, podsetio je Ruf. Uz to ovakav prekršaj bi značio kršenje i kovid uredbi, za šta je predviđena i novčana kazna do 500 evra.\nBroj zaraženih stalno raste, a istovremeno primetan je i rast lažnih dokaza, naglasili su Ruf i Nehamer zbog čega je odlučeno da se preduzmu aktivne mere. Nehamer je, kako je preneo, već izdao naredbu policiji širom zemlje da pokrene akciju pooštrene kontrole.\nPolicajci koristiće aplikaciju „Grin Ček“ za proveru „3G“ dokaza, ali će kontrolisati i klasične pasoše o vakcinaciji, te i lična dokumenta.


U Vojvodini iduće godine pokretni mamograf i skrining - Novi Sad\nU Vojvodini iduće godine pokretni mamograf i skrining\n14:10:00 24.10.2018, Komentara: 0\nNovi Sad - U Vojvodini će od sledeće godine prvi put početi poseban program skrininga koji će omogućiti svim ženama da obave mamografski pregled, a u tu svrhu budžetom za 2019. godinu predviđena je kupovina pokretnog mamografa, saopštila je danas Pokrajinska vlada.\nKako navode, u Srbiji svake godine od posledica raka dojke umre 1.600 žena, a registruje se 4.600 novoobolelih. S obzirom na to da je uzrok raka dojke i dalje nepoznat, od suštinske je važnosti da se bolest na vreme otkrije.\nDom zdravlja „Novi Sad“ saopštio je da oni beleže oko 2.000 novoobolelih od karcinoma, od čega je 50,8% žena, a svaka treća sa karcinomom dojke.\n- Nažalost, na organizovan skrining mamografijom, koji se u našoj zemlji sprovodi kod žena starosti od 50 do 69 godina, još uvek se vrlo malo žena redovno odaziva, pa se zdravstvenim ustanovama javljaju uglavnom kad tumor uznapreduje, čime je krajnji ishod lečenja u takvim slučajevima poražavajući - upozorava se u saopštenju Pokrajinske vlade.\nProgramom skrininga koji prirema pokrajinski Sekretarijat za zdravstvo predviđen je kontinuiran obilazak cele teritorije Autonomne pokrajine Vojvodine, sa posebnim akcentom na sredine u kojima postoji deficit opreme ili kadrova, neophodnih za ovu dijagnostičku proceduru.\nU znak podrške borbi protiv raka dojke, od kojeg u našoj zemlji oboli svaka dvanaesta žena, zgrada Pokrajinske vlade osvetljena je ružičastom bojom.


„Brand Finance“ proglasio Sberbanku za najsnažniji bankarski brend na svetu - Advertiser Serbia\nS ovim u vezianalizebankeBrand FinancebrendoviDejvid HejgfeaturedfinansijeHerman GrefkompanijeSberbank Rusija\nMeđunarodna agencija „Brand Finance“ objavila je rang listu vodećih brendova za 2018. godinu sa Sberbankom na prvom mestu\nOvo je prvi put da je jedan bankarski brend iz Rusije prepoznat kao najsnažniji bankarski brend na svetu. Kao i prošle godine, Sberbanka je odnela priznanje za najsnažniji i najvredniji brend u Rusiji i centralnoj i istočnoj Evropi. Tokom protekle godine, indeks snage brenda Sberbanke povećao se sa 90 na 93 poena, dok je vrednost brenda u 2018. porasla sa 11,6 milijardi na 12,4 milijarde američkih dolara.\nAgencija „Brand Finance“ izračunava vrednost brenda na osnovu 19 različitih činilaca, kao što su ulaganje u brend, prepoznatljivost brenda, sklonost potrošača ka brendu, ocena zaposlenih, reputacija kompanije… Pored ostvarene zarade, snaga brenda je jedan od ključnih činilaca pri određivanju vrednosti brenda. Rangiranje koje vrši agencija „Brand Finance“ u skladu je sa standardom ISO 10688.


NIS pomaže obrazovanju u Srbiji - Sputnjik Srbija\n22:29 30 Novembar 2020\nNIS pomaže obrazovanju u Srbiji\n18:59 14.10.2015 (osveženo 19:00 14.10.2015) Preuzmite kraći link\nNIS, Najveća kompanija u Srbiji, i vodeća visokoškolska ustanova u regionu, Univerzitet u Beogradu, danas su ratifikovanjem memoranduma odlučili da nastave saradnju započetu 2010. godine u oblasti obrazovanja, istraživanja i razmene znanja.\nMemorandum su u zgradi Rektorata UB potpisali generalni direktor NIS-a Kiril Kravčenko i rektor UB Vladimir Bumbaširević, a produžetak saradnje će, kako je rečeno na svečanosti, doprineti daljem povezivanju naučnog rada sa poslovnim aktivnostima NIS-a, kroz organizovanje studentske prakse u kompaniji, gostujuća predavanja stručnjaka iz NIS-a na Univerzitetu i drugo.\nGeneralni direktor NIS-a Kiril Kravčenko rekao je da je za tu kompaniju obrazovanje veoma važna grana i da je NIS poslednjih pet godina u različite projekte uložio dva miliona evra.\nTakođe, do sada je u kompaniji zaposleno oko 700 mladih studenata i većina je sa UB, rekao je Kravčenko i istakao da su zadovoljni kvalitetom njihovog rada.\n„Uz zajednički rad, budućnost Srbije biće (sve) svetlija i svetlija“, istakao je generalni direktor NIS-a i naveo da mu je čast što se saradnja, inače duga i efikasna, nastavlja.\nProdužetak saradnje podrazumeva i organizovanje i obuke, treninga, stručnih savetovanja i zajedničko učešće na projektima iz fondova EU.\nSaradnja NIS-a i UB, kako je podsetio rektor Bumbaširević traje od 2010. godine, a kompanija sarađuje i sa devet fakulteta tog Univerziteta, Rudarsko-geološkim, Tehnološko-metalurškim, Mašinskim, Hemijskim, Građevinskim, Medicinskim i drugima.\nTakođe, na inicijativu NIS-a, na Rudarsko-geološkom fakultetu je akreditovan studijski program Inženjerstvo nafte i gasa, kao i modul Geologija nafte i gasa na master studijama, čime su stvoreni uslovi za obrazovanje budućih inženjera za potrebe privrede i NIS-a.\nSaradnju sa obrazovnim i naučnim institucijama NIS razvija u okviru programa „Energija znanja“. Kompanija je 2013. godine potpisala ugovore o stipendiranju 16 studenata Rudarsko-geološkog fakulteta, koji osim finansijske podrške, predviđa i letnju praksu, učenje jezika, ali i zasnivanje radnog odnosa u NIS-u nakon završetka studija u redovnom roku.\nPrvi stipendista sa ovog fakulteta zaposlen je u NIS-u tokom 2014. godine a do kraja 2015. planira se dodatno zapošljavanje najboljih studenata, rečeno je na skupu.\nmemorandum, Univerzitet, podrška, obrazovanje, NIS, Vladimir Bumbaširević, Kiril Kravčenko, Beograd, Srbija


Ulica generala Mehmeda Alagića: Nove tenzije, stari problemi - Detektor\nMehmed Alagić u sudnici Međunarodnog suda za bivšu Jugoslaviju (MKSJ). Foto: EPA PHOTO-AP Photo/Dusan Vranic/POOL\n6. Juna 2022.10:53\nMehmed Alagić se u Haškom tribunalu teretio za zločine počinjene u selima Miletići i Maline – Bikoši na području općine Travnik u aprilu i junu 1993. godine.\nOdluka Skupštine Kantona Sarajevo da nazove jednu od ulica u Sarajevu po Alagiću izazvala je oštre reakcije predstavnika žrtava i dijela javnosti, iako on nije osuđen, ali njegovo ime se dovodilo u vezu sa ratnim zločinima u okviru predmeta u kom su dvije osobe osuđene.\nMilica Pralica, građanska aktivistkinja u tranzicionoj pravdi, kaže da ovo nije nova praksa vlasti u BiH.\n“Ovo nam još jednom pokazuje da naša vlast nema namjeru graditi most pomirenja i očuvati mir koji je potpisan Dejtonskim mirovnim sporazumom jer za ovo ne postoji politička volja”, mišljenja je Pralica, nazivajući ovakve postupke “institucionalnim nasiljem nad građanima, žrtvama, preživjelima” koji su prema njenom vjerovanju spremni za pomirenje i mir.\nDodaje da se imenovanjima po optuženima, osumnjičenima ili presuđenima za zločine žrtvama šalje poruka da je “nasilnik u pravu”.\nKako je BIRN BiH vidio iz dostupne dokumentacije, inicijativa za ovaj naziv potiče još od 2017. godine i uputili su je, kako se navodi na stranici Skupštine, građani Nove Otoke.\nMehmed Alagić (u sredini) u sudnici Međunarodnog suda za bivšu Jugoslaviju (MKSJ). Foto: EPA PHOTO-AP Photo/Dusan Vranic/POOL\nHamed Aljović, član Komisije za obilježavanje, čuvanje i njegovanje historijskih događaja i ličnosti Skupštine Kantona Sarajevo, za BIRN BiH je potvrdio da je inicijativa došla od Općinskog vijeća Novi Grad, te da nije bio na sjednici Komisije kada je bilo glasanje.\n“A i da sam bio, glasao bih za tu odluku. Na Skupštini sam glasao za”, rekao je Aljović, govoreći kako Alagić nije osuđen, već da je bio optužen, “te da je svako nevin dok se ne dokaže suprotno”.\nPrema prvobitnoj i izmijenjenoj optužnici Haškog tribunala od 2001. i 2002. godine, Mehmed Alagić je bio optužen za ubistvo, nasilje, okrutno postupanje, protivpravno zatvaranje civila, razaranje naselja, sela, pljačkanje i uništavanje imovine, javne i privatne.\nKako se navodi na stranici Haškog tribunala, on je 8. marta 1993. imenovan za komandanta Operativne grupe Bosanska krajina 3. korpusa Armije BiH (ABiH), da je 1. novembra 1993. imenovan za komandanta 3. korpusa i 26. februara 1994. za komandanata 7. korpusa ABiH.\nAlagić je umro 7. marta 2003., a istog mjeseca je Međunarodni sud zaključio postupak protiv njega, dok je kasnije osudio Envera Hadžihasanovića i Amira Kuburu – koji su bili obuhvaćeni u istom predmetu – za zločine u Srednjoj Bosni na tri i po, odnosno dvije godine zatvora.\nI građani i političari moraju biti opredijeljeni za pomirenje\nMehmed Alagić (u sredini). Foto: EPA PHOTO EPA/FEHIM DEMIR/an-hh\nPrema dokumentaciji koja je objavljena na internet stranici Skupštine Kantona Sarajevo, odlukom se novoformiranoj ulici u naselju Nova Otoka na području Općine Novi Grad Sarajevo daje naziv Ulica generala Mehmeda Alagića.\nKako se navodi, nadležni organ uprave Općine Novi Grad Sarajevo dužan je da u što kraćem roku izvrši davanje naziva novoformiranoj ulici, a Kantonalni zavod za planiranje razvoja Kantona Sarajevo da je u roku od osam dana uvrsti u Registar ulica, trgova i mostova.\nU obrazloženju Komisije za obilježavanje, čuvanje i njegovanje historijskih događaja i ličnosti Skupštine Kantona Sarajevo navodi se da su razmatrajući Zaključak Općinskog vijeća Novi Grad Sarajevo sa popratnom dokumentacijom usvojili njihov prijedlog, te ga uputili u skupštinsku proceduru koja ga je potvrdila.\nIz ove dokumentacije je vidljivo da je Općinsko vijeće još u septembru 2017. prihvatilo prijedlog građana naselja Nova Otoka da ulica nosi Alagićevo ime.\nPrema Misiji OSCE-a u Bosni i Hercegovini da bi se postiglo istinsko pomirenje i dugoročni prosperitet za sve građane u BiH, njeni politički lideri moraju iskazati značajnu i trajnu opredijeljenost i posvećenost. Ova opredijeljenost je, kako navode za BIRN BiH, vrijednost koju zajednički moraju da dijele vlasti sa svih nivoa, jednako kao i građani i mediji.\n“Lokalne vlasti bi trebalo da se uzdrže od svih radnji koje ne doprinose izgradnji povjerenja i pomirenja među građanima. Ovo uključuje praksu imenovanja ulica i institucija na način koji je neprikladan ili bi mogao biti uvredljiv. Promjena spornih naziva ulica i institucija na način koji je svima prihvatljiv bio bi dobrodošao korak ka smislenom pomirenju”, navodi se u odgovoru Misije, koja poziva sve strane da smire tenzije i prestanu s upotrebom zapaljive retorike – osiguravajući mir i stabilnost za dobrobit svih građana i građanki BiH.\nZlatko Prkić iz Hrvatske udruge logoraša Vareš kaže da bi ulice trebale nositi nazive po bosanskohercegovačkim službenicima, rudarima i slično, a ne po jednom čovjeku koji se tri ili četiri godine pokazao i koji je prema tumačenju “jednih, drugih ili trećih – ratni zločinac”.\n“Ja nisam za takve stvari i mislim da je to vrlo negativno od onih koji to predlažu, a još gore ako neko to prihvati”, dodao je Prkić.\nDirektor Republičkog centra za istraživanje rata, ratnih zločina i traženja nestalih Republike Srpske Milorad Kojić smatra da odluka da se ulica u Sarajevu naziva po Alagiću predstavlja još jedan veliki šamar svim srpskim, ali i hrvatskim žrtvama. Republički centar je ranije finansirao rad Komisija za istraživanje stradanja Srba u Sarajevu i Komisija za istraživanja stradanja svih naroda u srebreničkoj regiji, o čemu je BIRN BiH ranije pisao.\n“Na ovaj način nastavlja se jedna loša i uvredljiva praksa sarajevskih vlasti. Gdje je sada međunarodna zajednica da reaguje? Zašto to sada ne urade i osude, a znali su, poređenja radi, zabraniti slobodu govora u Republici Srpskoj”, istakao je Kojić.\nGlorificiranje ratnih zločina i zločinaca prepreka ka EU\nSkupština Kantona Sarajevo. Foto: Skupština Kantona Sarajevo\nBIRN BiH je u maju 2020. godine pisao da u BiH postoji više od deset primjera davanja naziva ulicama ili javnim prostorima i institucijama po optuženima za ratne zločine, što je izazvalo kritike Evropske unije (EU) zbog razvoja revizionističkih narativa. Historičari i stručnjaci iz polja tranzicijske pravde naveli su tada da ukoliko se ova praksa zakonski ne zabrani, u budućnosti će se vidjeti veliki broj ovakvih primjera, što će onemogućiti proces pomirenja.\nU julu 2021. bivši visoki predstavnik u Bosni i Hercegovini Valentin Inzko nametnuo je izmjene i dopune Krivičnog zakona Bosne i Hercegovine kojima se, između ostalog, zabranjuje i kažnjava negiranje genocida i veličanje ratnih zločinaca.\nIdentična kazna se, prema ovim izmjenama i dopunama, odnosi i na imenovanje javnih objekata kao što su ulice, trgovi, parkovi, mostovi, institucije, ustanove, općine ili gradovi, naselja i naseljena mjesta, te se odnosi na one koji na bilo koji način veličaju osobe osuđene pravomoćnom presudom za genocid, zločin protiv čovječnosti ili ratni zločin.\nZa davanje naziva ulicama, domovima ili parkovima nadležne su lokalne vlasti po kriterijima od čega je jedan da su te osobe dale značajan doprinos u historiji BiH.\nIz Ureda za komunikacije Evropske unije u Bosni i Hercegovini kažu da je BiH prešla dug put u ponovnom uspostavljanju povjerenja, unutar i između zajednica u zemlji. Međutim, kako navode, da bi se mir i pomirenje nastavili, priznavanje stradanja i uzajamno poštovanje među svima moraju biti dio puta naprijed.\n“Ključno je da se svi akteri rade na stvaranju pozitivnog društvenog okruženja koje promovira toleranciju i razumijevanje. Istovremeno trebaju da se suzdrže od aktivnosti koje stvaraju podjele u društvu i u suprotnosti su sa najosnovnijim evropskim vrijednostima. To uključuje praksu davanja imena ulicama, zgradama i drugim lokacijama po osobama protiv kojih je podignuta optužnica za ratne zločine ili osobama osuđenim za ratne zločine”, navode iz Evropske unije.\nJedan od 14 ključnih prioriteta navedenih u Mišljenju Evropske komisije o zahtjevu BiH za članstvo u EU je preduzimanje konkretnih koraka na promociji okruženja pogodnog za pomirenje kako bi se prevazišlo naslijeđe rata. Očekujemo od svih političkih aktera u Bosni i Hercegovini da doprinose ovom cilju, a u skladu sa svojim opredjeljenjem za perspektivu pristupanja EU.\nU Izvještaju Evropske komisije o napretku BiH za 2020. godinu se navodi da se još uvijek glorificiraju ratni zločinci.\nLice: Alagić Mehmed


Kontinuirani rad na podizanju svesti o bezbednosti dece na internetu - Radio BUBAMARA Svrljig\nTrenitno ste ovde:Home»Vesti»Srbija»Kontinuirani rad na podizanju svesti o bezbednosti dece na internetu\nKontinuirani rad na podizanju svesti o bezbednosti dece na internetu\nMinistarka trgovine, turizma i telekomunikacija u Vladi Republike Srbije Tatjana Matić izjavila je danas da je Nacionalni kontakt centar za bezbednost dece na internetu primio više od 26.000 poziva, mejlova i poruka, a od obrađenih preko 5.000 predmeta utvrđeno je da postoje 342 krivična dela zloupotrebe dece na internetu.\nIlustracija, deca na internetu, foto: pixabay.com\nMatić je, na svečanosti povodom Dana bezbednosti na internetu, naglasila da je obeležavanje tog dana od izuzetnog značaja kako bi se afirmisalo korišćenje interneta i drugih informaciono-komunikacionih tehnologija, sa naglaskom na pravilnoj selekciji sadržaja i bezbednosti.\nOna je istakla da je neophodno da se svim korisnicima interneta, a posebno mladima, usadi svest o vrednosti modernih tehnologija, kao i o bezbednosnim rizicima o kojima bi trebalo voditi računa.\nResorno ministarstvo kontinuirano radi na preduzimanju delatnosti čiji je cilj podizanje svesti o bezbednosti dece na internetu i razvoju digitalne pismenosti, kako dece i mladih, tako i njihovih roditelja i nastavnika, poručila je Matić.\nPrema njenim rečima, ova materija je regulisana Uredbom o bezbednosti i zaštiti dece pri korišćenju komunikacionih tehnologija, kao i Izmenama i dopunama Zakona o inovacionoj bezbednosti iz 2019. godina.\nZaštita dece na internetu, kako je objasnila, sprovodi se kroz aktivnosti Nacionalnog kontakt centra za bezbednost dece na internetu, koji je formiran u cilju unapređenja ovog sektora i predstavlja jedini institucionalni mehanizam u regionu koji se bavi prevencijom i reagovanjem na ugrožavanje dece u digitalnom okruženju.\nPrema njenim rečima, deca i građani Srbije imaju besplatnu mogućnost da se obrate Centru na kontakt telefon ili putem platforme Pametno i bezbedno, kako bi dobili savet u vezi sa zaštitom na internetu, pri čemu taj centar održava i vebinare i prezentacije za decu, roditelje, nastavnike i zdravstvene radnike.\nMatić je podsetila na to da je u okviru programa zaštite dece na internetu Minitarstvo sprovelo četiri godišnje školske kampanje za pametnu i bezbednu upotrebu novih tehnologija u obrazovanju – „IT karavan“, u kojima je neposredno učestvovalo više od 13.000 đaka iz 83 osnovne škole, a ova praksa je prekinuta zbog pandemije koronavirusa.\nOna je navela da je Ministarstvo učestvovalo u Digitalnoj ekspediciji, organizovalo Dan devojčica i tradicionalno sprovodilo konkurs za Digitalni čas, pri čemu su raspisani i konkursi na temu izrade aplikacija za mobilne platforme u cilju postizanja bezbednosti dece na internetu 2018. godine.\nOve godine je, u saradnji sa Radio-televizijom Srbije, pokrenuta medijska kampanja koja upućuje na mere zaštite i opasnosti na internetu, istakla je Matić.\nNa konferenciji su održana dva panela „Bezbednost dece na internetu“ i „Stereotipi u oglašavanju i uticaj marketinga na decu“, uz učešće predstavnika vodećih telekomunikacionih kompanija i Nacionalnog kontakt centra za bezbednost dece na internetu.\nSvečanost je održana u TC Ušće u Beogradu u organizaciji Unicefa i uz podršku resornog ministarstva.\nDirektorka Unicefa u Srbiji Dejana Kostadinova poručila je da je zaštita prava dece na internetu nova pojava koja preuzima primat u modernom društvu.\nKomitet za prava deteta je prošle godine usvojio Opšti komentar o pravima deteta u digitalnom okruženju, koji pruža smernice vladama zemalja potpisnica o pravima i merama bezbednosti dece u virtuelnom svetu, napomenula je Kostadinova.\nOna je naglasila da sve veća upotreba interneta može dovesti decu u veći rizik od štetnih stvari poput seksualnih eksploatacija i vršnjačkog zlostavljanja, te istakla da je u interesu vlada, roditelja, škola i organizacija da se taj rizik ublaži imajući u vidu ranjivost dece i njihova prava na izražavanje.\ndeca deca na internetu zaštita dece zaštita dece na internetu\nPrevious ArticleFudbalski klub ,,Svrljig“ se pojačao, kreće sa pripremama\nNext Article Bugarska će podržati Srbiju na putu ka Evropskoj uniji\nŠkola fudbala ,,Aca Menta“ i FK ,,Svrljig“ pozivaju decu uzrasta od 5 do 9 godina


Domaćini skupa, predsednici Hrvatske Zoran Milanović i Slovenije Borut Pahor\nU zajedničkoj deklaraciji nakon samita Brdo-Brioni Evropska unija se poziva da ubrza pregovore sa državama Zapadnog Balkana, saopštio je slovenački predsednik Borut Pahor nakon sastanka regionalnih lidera na Brdu kod Kranja u Sloveniji.\nPahor je na Tviteru objavio i tekst zajedničke deklaracije koja je, kako je rekao, usvojena nakon trosatnih pregovora na samitu koji je okupio predsednike država Zapadnog Balkana i dve članice Evropske unije (EU) - Slovenije i Hrvatske.\n"Pozivamo Evropsku uniju da region Zapadnog Balkana posmatra u celini, a ne samo kao pojedinačne države sa kojima pregovara. To je recipročan proces. Evropska unija mora ubrzati proširenje, a zemlje Zapadnog Balkana moraju ubrzati reforme", rekao je Pahor na konferenciji za novinare.\nPahor, koji je bio jedan od domaćina sastanka, opisao je susret regionalnih lidera kao "uspešan". Rekao je da "nije tajna da je bilo povišenih tonova, pa pomirenja" i ocenio da je u deklaraciji postignut kompromis.\nProces Brdo-Brioni je zajednička slovenačko-hrvatska inicijativa koju je 2010. godine pokrenuo Borut Pahor, tada premijer Slovenije, radi jačanja uzajamnog poverenja i pomoći zemljama Zapadnog Balkana na putu ka Evropskoj uniji.\nU Sloveniji deseti regionalni samit Brdo-Brioni\nŠta još piše u deklaraciji?\nU zajedničkoj deklaraciji država članica inicijative Brdo-Brioni Evropska unija se poziva da "bez daljeg odlaganja" otvori pristupne pregovore sa Albanijom i Severnom Makedonijom.\n"Kroz još ambiciozniji i svrsishodniji proces proširenja, Evropska unija bi trebalo da se aktivnije uključi i ohrabri Zapadni Balkan da ispuni sve potrebne uslove za ulazak u Evropsku uniju što je pre moguće", stoji u dokumentu u kojem se traži i bezvizni režim "za ceo Zapadni Balkan".\n"Svaka od država partnera je svesna da mora da usvoji i primeni neophodne reforme, posebno na polju vladavine prava, demokratizacije i ekonomije, i posvećena je da to radi brže i efikasnije", stoji u dokumentu.\nU dokumentu se navodi i da potpisnici priznaju neophodnost za rasvetljavanjem sudbina nestalih u konfliktima na području bivše Jugoslavije, kao i da se počinioci zločina privedu pravdi u cilju pomirenja, mira i stabilnosti.\nPančić: 'Non pejper', slatkorečivost i velikodržavlje\nHrvatski predsednik Zoran Milanović je novinarima na zajedničkoj konferenciji rekao da su neki delovi usvojene deklaracije izmenjeni na zahtev Srbije.\n"Bilo je određenih sporova, nesporazuma. Recimo da je agenda kosovske predsednice Osmani bila nešto ambicioznija i da su zbog protivljenja Srbije neki delovi naprosto morali biti spušteni. Ja to vidim kao sasvim prihvatljivu cenu dokumenta koji je dobar", rekao je Milanović, koji je uz slovenačkog predsednika Pahora bio domaćin susreta.\nMilanović je dodao je da je na sastanku postignut kompromis "u kojem je neko od nečega morao da odustane", te da je jedini motiv samita da Hrvatska i Slovenija pomognu zemljama regiona u procesu evrointegracija.\n"Bilateralni problemi država neće moći da budu rešeni u okviru procesa Brdo-Brioni i mislim da bi bilo zdravo da se previše i ne koriste jer to nas je danas pomalo i ometalo u radu", istakao je hrvatski predsednik.\nVučić: Bez dogovora oko granica na Z.Balkanu\nO sadržaju deklaracije, pre zvaničnog obraćanja domaćina medijima, govorio je predsednik Srbije Aleksandar Vučić.\nOn je izjavio da u deklaraciji sa regionalnog samita Brdo-Brioni nije usvojena tačka koja se odnosi na promenu granica na Zapadnom Balkanu.\n"Jedno od pitanja koje je bilo ključno je pitanje promene granica, Srbija se zalaže za princip nemenjanja granica u skladu sa rezolucijom Ujedinjenih nacija. Ta naša inicijativa nije prihvaćena, ali smo mi ostatkom teksta zadovoljni", rekao je Vučić.\nVučić u obraćanju novinarima nakon sastanka\nOn je izjavio da se granice pominju u delu deklaracije gde stoji da bi "trebalo da se brišu granice unutar regiona", zbog lakšeg kretanja ljudi, kapitala, roba i usluga.\nVučić je dodao da su se regionalni lideri usaglasili da je ceo region na evropskom putu i da države regiona treba da sarađuju. Dodao je i da su podržane "namere, želje i pretenzije drugih na Zapadnom Balkanu i za otvaranje datuma za pregovore i za viznu liberalizaciju".\n"Da li smo mogli oko svega da se dogovorimo, naravno da nismo", istakao je on.\nOn je rekao i da je sastanak bio "pristojan i dobar", ali da je bilo "mnogo replika, pre svega između Beograda i Prištine".\n"Nema posebnog zaključka, mi to vidimo na dva različita načina", napomenuo je Vučić.\nPahor na Kosovu: Protiv sam ideje o promeni granica\nOsmani: Od Srbije tražiti da procesuira ratne zločince\nGovoreći o evropskoj perspektivi regiona i dobrosusedskim odnosima, predsednica Kosova Vjosa Osmani je u svom obraćanju na samitu izjavila da je potrebno priznati istinu šta se tokom ratova devedesetih desilo u regiji.\n"Kada govorimo o onome šta se zaista desilo žrtvama, preživelima, nestalima tokom rata. I najvažnije, kada govorimo o tome da počinoci zločina tokom Miloševićevog režima (Slobodana Miloševića, predsednika SR Jugoslavije tokom rata na Kosovu) nisu iza rešetaka", rekla je ona.\nDodala je da su se na Kosovu dogodili "ratni zločini, zločini protiv čovečnosti i genocid".\n"Najbitnije je da od našeg severnog suseda, Srbije, tražimo da pred lice pravde izvede počinioce strašnih zločina protiv nevinog civilnog stanovništva", rekla je Osmani.\nĐukanović: Crna Gora najznačajnije napreduje ka EU\nPredsednik Crne Gore Milo Đukanović je u saopštenju naveo da je prihvaćen njegov predlog da se u deklaraciju uvrsti da prijem zemalja Zapadnog Balkana u EU "i dalje počiva striktno na principu regate", uvažavajući ono što je individualni napredak svake od zemalja.\nDodao je i da je Crna Gora u procesu pregovora sa EU "ostvarila je značajan napredak, značajniji od svih drugih zemalja".\n"Naravno, imamo svijest o tome da bi bilo jako važno da čitav region u bliskoj budućnosti postane dio Evropske unije…ali ne želimo da se odreknemo godina u kojima smo posvećeno radili na reformama i koje su nas dovele do članstva u NATO, i do današnje pozicije u kojoj je Crna Gora jedina zemlja aspirant koja je zatvorila sva pregovaračka poglavlja", stoji u saopštenju Đukanovića.\nĐukanović je dodao da je samit došao "u pravo vreme" jer su "svi nezadovoljni tempom politike proširenja na Zapadni Balkan".\nPredsedništvo BiH: Evrointegracije prioritet\nIz Predsedništva Bosne i Hercegovine saopšteno je da je na sastanku potvrđeno da je proširenje Evropske unije na Zapadni Balkan prioritet.\n"Proširenje EU na zemlje regije je geopolitička nužnost i najvažniji preduvjet za stabilnu, perspektivnu i održivu budućnost Europe", stoji u saopštenju tročlanog Predsedništva BiH.\nČlanovi Predsedništva BiH pred sastanak na Brdu kod Kranja\nNa sastanku je, kako se navodi u saopštenju, bilo reči i o negativnim efektima korona virusa na ekonomiju i društveni i socijalni sistem država regiona, te da je "evidentiran napredak u procesu oporavka od pandemije i imunizaciji stanovništva".\nTakođe se navodi da je pozdravljeno usvajanje investicionog plana EU za Zapadni Balkan, kao i namera Slovenije da održi samit Evropska unija – Zapadni Balkan tokom svog predsedavanja EU.\nMilanović: Hrvatska podržava suverenitet Kosova\nPredsednik Hrvatske Zoran Milanović izjavio je tokom susreta sa predsednicom Kosova Vjosom Osmani da Hrvatska podržava integritet i suverenitet, kao i liberalizaciju viznog režima i evropski put Kosova.\nMilanović i Osmani sastali su se na marginama samita Brdo-Brioni.\nPredsednica Kosova Vjosa Osmani sa domaćinima samita, predsednikom Hrvatske Zoranom Milanovićem i predsednikom Slovenije Borutom Pahorom\n"Sagovornici su odnose ocenili kao odlične i izrazili spremnost da ih intenziviraju u mnogim oblastima od zajedničkog interesa. Pomenuta je mogućnost saradnje u rasvetljavanju sudbine nestalih tokom rata", stoji u saopštenju iz kabineta predsednice Kosova.\nDalje se navodi da je "Milanović rekao da Hrvatska podržava integritet i suverenitet Kosova, kao i liberalizaciju viznog režima i evropski put".\nDesetogodišnjica regionalne inicijative\nPored domaćina skupa, slovenačkog predsednika Borut Pahora i hrvatskog predsednika Zorana Milanovića, sastanku su prisustvovali svi predsednici zapadnobalkanske šestorke - članovi Predsedništva Bosne i Hercegovine (BiH) Milorad Dodik, Šefik Džaferović i Željko Komšić, predsednica Kosova Vjosa Osmani i predsednici Albanije Ilir Meta, Crne Gore Milo Đukanović, Severne Makedonije Stevo Pendarovski i Srbije Aleksandar Vučić.\nNa Brdu kod Kranja bio je prvi zajednički susret regionalnih lidera od početka pandemije korona virusa\nSamit Brdo-Brioni se od 2013. godine održava jednom godišnje, svake godine u drugoj zemlji. Prošlogodišnji samit trebalo je da bude održan na desetu godišnjicu inicijative, ali je dva puta odložen zbog pandemije korona virusa.